U 2010. ostvareni značajniji poslovni rezultati, ali smanjen profit - Klix.ba\nElektroprivreda BiH (EPBiH) je 2010. godinu završila sa značajnim rezultatima, iako je i ova godina bila godina snažne recesije.\nDirektor Elektroprivrede BiH Amer Jerlagić kazao je danas na novogodišnjoj pres-konferenciji u Sarajevu da su zabilježene rekordne investicije od 180 miliona KM i da su više u odnosu na 2009. za 20 miliona KM te da je s domaćim kompanijama napravljeno ugovora u vrijednosti višoj od 250 miliona KM.\n- Kada se tome doda i iznos od 200 miliona KM iz 2009., što zajedno daje 450 miliona KM, vidi se da je to više nego za period 2000. - 2008. godina, kazao je Jerlagić.\nOn je istaknuo da je na hidroelektranama na Nertvi proizvedeno 2.100 GWh, što je apsolutni rekord otkad postoje ove HE, kao i da je zabilježena rekordna prodaja na tržištu od 7.000 GWh.\n- Bez obzira na ovakve visoke proizvodne performanse nismo mogli ostvariti prihod kakav je bio u 2009. Očekivani prihod u ovoj godini je 875 miliona KM i niži je od planiranog za 12 miliona KM, a osnovni razlog tome je značajno umanjenje od 2,2 procenta potrošene električne energije kod tarifnih kupaca. Profit EPBiH u 2010. iznosit će oko dva miliona KM, dok je u 2009. bio 62 miliona KM. Razlog tome je to što domaća tarifa ne pokriva troškove poslovanja, a cijene na tržištu su ostale niske, kazao je Jerlagić i dodao da će očekivani prihod kompanije za 2011. biti sigurno veći od 900 miliona KM.\nPosebno je istaknuo da je EPBiH u 2010. zadržala nivo naplate svojih potraživanja na evropskom nivou od 98,7 posto, kao i nivo distributivnih gubitaka s kojima se, kako je rekao, ne može pohvaliti nijedna kompanija na zapadnom Balkanu od 9,4 posto.\n- Reducirani su svi troškovi na koje je EPBiH mogla uticati.U ovoj godini ugovoreni su svi radovi i isporuka opreme za revitalizaciju i modernizaciju blokova 6 u TE Kakanj i TE Tuzla, ukupne vrijednosti 220 miliona KM. Također, dobivene su okolinske dozvole za blok 7 u TE Tuzla i blok 8 u TE Kakanj i okolinske dozvole za četiri mHE na rijeci Neretvici, dok se početak gradnje očekuje iduće godine, kazao je direktor EPBiH.\nOd 1. oktobra ove godine u Elektrodistribuciji Sarajevo je uveden i SAP, a to je, prema Jerlagićevim riječima, najtransparentniji način finansijskog poslovanja jedne kompanije. U narednoj godini, kako je najavljeno, slijedi uvođenje SAP-a i u ostalim podružnicama EPBiH.\nUprava i Sindikat EPBiH su također u ovoj godini donijeli odluku o izdvajanju 75.000 KM za poplavljena područja u Tuzlanskom, Sarajevskom i Bosanskopodrinjskom kantonu.\nJerlagić je najavio da će EPBiH u 2011. imati dosta posla i da će nastaviti s doradom kapitalnih projekata.\n-U 2011. ćemo zatvoriti konstrukciju finansiranja za blok 7 u TE Tuzla i blok 8 u TE Kakanj, nastaviti izradu studijskih dokumenata za HE Janjići , zatim, očekujemo koncesije za Vjetropark Podveležje, izraditi integralnu studiju za rijeku Bosnu , od Sarajeva do Doboja gdje se planira izgradnja 25 HE, nastaviti s realizacijom investiranja 121 miliona KM u rudnike, kao i s investiranjem u elektrodistributivnu mrežu, vlastitim sredstvima i s kreditom EBRD-a, kazao je Jerlagić.\nPoslovanje EPBiH u 2010. uspješnim i transparentim je predstavio i član Odbora za reviziju EPBiH Izudin Kešetović.


ERDOGAN: KRIZU MOGUĆE PREVAZIĆI ZBOG MOJIH ODNOSA SA TRAMPOM | Hayat.ba\nTurski predsjednik Redžep Tajip Erdogan rekao je da bi njegova lična povezanost sa američkim kolegom Donaldom Trampom mogla da pomogne u prevazilaženju krize u odnosima dvije zemlje zbog odluke Ankare da kupi ruske odbrambene raketne sisteme. Erdogan je rekao i da će s Trampom razgovarati o mogućnosti da Turska od SAD kupi i sistem “Patriot”.\nPoslije odluke Turske da kupi ruske sisteme S-400, Stejt department je saopštio da je istekla ponuda za kupovinu američki odbrambenih sistema “Patriot”.\nErdogan je, međutim, rekao Rojtersu da je s Trampom pre dvije nedelje razgovarao o kupovini “Patriota”, kao i da će s njim o toj temi razgovarati i kada se kasnije ovog mjeseca budu susreli na Generalnoj skupštini Ujedinjenih nacija u Njujorku.\n– Rekao sam da, bez obzira na to koliko S-400 dobijemo, možemo da od njih kupimo određenu količinu ”Patriota”, ali rekao sam i da moramo da vidimo i kakvi će biti uslovi, kako bi se (Patrioti) barem podudarali sa S-400 – kazao je Erdogan.


Informisanje stranih vojnih predstavnika o projektima MO\nPočetna » INFO » Vesti » Informisanje stranih vojnih predstavnika o projektima MO\nDirekcija za upravljanje projektima Ministarstva odbrane Republike Srbije informisala je strane vojne predstavnike o svojim funkcionalnim nadležnostima i najvažnijim projektima.\nDanas je u Domu Garde Direkcija za upravljanje projektima Ministarstva odbrane Republike Srbije informisala strane vojne predstavnike o svojim funkcionalnim nadležnostima i najvažnijim projektima.\nU uvodnoj reči, pomoćnik ministra za budžet i finansije Srbislav Cvejić, u ime Ministarstva odbrane, zahvalio je gostima na dosadašnjem razumevanju i donatorskoj pomoći i istakao da je Ministarstvo odbrane složen i veoma odgovoran sistem.\n– Zato je potrebno njegovo neprestano organizaciono unapređenje, kao i strukturna dogradnja. Želimo da svoje aktivnosti težišno usmerimo na savremenu funkcionalnu i tehnološku projektnu podršku strukturama Ministarstva odbrane i Vojske Srbije radi realizacije prioritetnih ciljeva u modernizaciji našeg sistema odbrane – istakao je pomoćnik ministra.\nDirektor Direkcije za upravljanje projektima dr Proda Šećerov predstavio je tu novu strukturu Ministarstva odbrane stranim vojnim predstavnicima i upoznao ih sa kolektivom pred kojim je, kako je istakao, novi izazov i odgovornost, i koji je za kratko vreme koliko postoji, pripremio oko 20 projekata od kojih su četiri danas predstavljena.\n– Ključne funkcije Direkcije su planiranje i priprema projekata, apliciranje kod nadležnih institucija u zemlji i inostranstvu, kao i sprovođenje i praćenje odobrenih projekata – istakao je dr Šećerov, koji je kao jedan od ciljeva današnje prezentacije, kojoj je prisustvovao i državni sekretar Zoran Đorđević, istakao prikaz kontinuiteta strukturnih promena u Ministarstvu odbrane od jula 2012. godine.\nStranim vojnim predstavnicima predstavljeni su projekti unapređenja kancelarijskog poslovanja u MO i VS primenom savremenih informaciono – komunikacionih tehnologija (EDMC), unapređenja infrastrukture u glavnom internet centru MO i VS, podizanja kapaciteta CUK ABHO MO RS i projekat o bioterorizmu.\nGosti, koji su se najviše interesovali za projekte o bioterorizmu i informatovnim tehnologijama, istakli su da su današnje informacije bile veoma korisne.\nIzaslanik odbrane Švajcarske Konfederacije vicedoajen pukovnik Markus Vidmer zahvalio je domaćinu na sistematičnim informacijama o projektima za koje se nada da će imati podršku od strane partnerskih zemalja i poželeo puno uspeha u radu.\nStrane vojne predstavnike na kraju je pozdravio državni sekretar Zoran Đorđević koji je istakao da je ovaj skup veoma bitan za Ministarstvo odbrane jer je na njemu prezentovan deo projekata čija se realizacija planira. On je izrazio nadu da će saradnja na realizaciji značajnih projekata biti nastavljena na zajedničku korist.\nINFO Vesti Informisanje stranih vojnih predstavnika o projektima MO


f Stojković: Hemikalije u Srbiji i dalje pod kontrolom - Arhus Centar Subotica\nStojković: Hemikalije u Srbiji i dalje pod kontrolom\nPomoćnik ministra energetike, razvoja i zaštite životne sredine Hranislav Stojković izjavio je danas da pripajanje Agencije za hemikalije tom ministarstvu nije i neće uticati na bezbednost gradjana i životne sredine, kao i na rad privrede.\n"Srbija neće biti uskraćena ni za jednu od funkcija Agencije za hemikalije. U narednih nekoliko dana biće završena sistematizacija u tom sektru ministarstva i odgovorno tvrdim da će sve što je radila Agencija za hemikalije u prethodnom periodu raditi i ubuduće", kazao je on novinarima.\nStojković je istakao da se uporedo pripremaju propisi u oblasti hemikalija koji će biti primenjeni po završetku sistematizacije, navodeći da neće biti posledica zbog sestomesečenog zastoja u registorovanju novih hemikalija.\nPrema njegovim rečima, za sada se ukidanje Agencije za hemikalije kao samostalne institucije pokazalo kao ekonomski opravdano.\nStojković je istakao da se ministarstvo zalaže za pooštravanje kazni za krivično delo lošeg upravljanja hemikalijama.\nOn je dodao da je to kompleksno pitanje koje bi zajedno trebalo da reše ministarstvo zaštite životne sredine, trgovine, zdravlja i pravde.\nStojković je kazao da bi trebalo pojačati rad inspekcijskih oragana, ali i kontrolu uvoza hemikalija u Srbiju.


, 17. septembar 2019\nPrvim obukama za mentoreiz predškolskih ustanova koje su uključene u SUPER projekat (Support to preschool education system reform in Serbia - Podrška reformi sistema predškolskog vaspitanja u Srbiji) koji finansira Evropska unija, prisustvovalo je oko 60 praktičara (vaspitača, stručnih saradnika i direktora).\nU oktobru 2018. godine usvojene su nove Osnove programa predškolskog vaspitanja i obrazovanja “Godine uzleta” čiji je cilj celovit razvoj i dobrobit deteta kroz integrisani pristup učenju, povezivanje igre i drugih aktivnosti, kao i izgradnja smislenih odnosa sa vršnjacima i odraslima u prostoru koji je inspirativan. Pravilnikom o osnovama programa predškolskog vaspitanja i obrazovanja predviđeno je da novi program bude uveden u predškolske ustanove počev od septembra 2019. godine.\nU SUPER projekat uključeno je 50 lokalnih samouprava i predškolskih ustanova širom Srbije sa kojima će se raditi na razvijanju profesionalnih kompetencija vaspitača i stručnih saradnika u predškolskim ustanovama za kvalitetno inkluzivno PVO, na jačanju profesionalnih kapaciteta zaposlenih u lokalnim samoupravama za planiranje i upravljanje PVO kao i na unapređivanju zakonskog okvira za predškolsko vaspitanje i obrazovanje.\nPored toga, EU obezbedila je i donaciju za opremanje predškolskih ustanova koje su uključene u SUPER projekat, za didaktičku, IT opremu i nameštaj, u iznosu od oko milion evra, što će dodatno doprineti kvalitetnom inkluzivnom predškolskom vaspitanju i obrazovanju.\nSUPER projekat realizuje se u saradnji sa Ministarstvom prosvete, nauke i tehnološkog razvoja. Projektom upravlja Ministarstvo finansija, Sektor za ugovaranje i finansiranje programa iz sredstava Evropske unije (CFCU). Projektne aktivnosti počele su u martu 2019. i trajaće dve godine. EU finansira projekat sa oko 900.000 evra, a realizuje ga PARTICIP GmbH u konzorcijumu sa IB (Internationaler Bund), VBJK i CIP-Centrom za interaktivnu pedagogiju.\nSUPER je jedan od projekata kojim EU, kao najveći donator u Srbiji, pomaže celokupnu reformu sektora obrazovanja u zemlji. Od 2003. Evropska unija donirala je za reformu sektora obrazovanja više od 100 miliona evra - za unapređenje predškolskog vaspitanja i obrazovanja, reformu srednjeg stručnog obrazovanja, obrazovanja odraslih, renoviranje i opremanje škola i fakulteta, inkluziju Roma.


Zvezda odradila trening pred Ararat\nPoznati su našim fudbalerima ovakvi uslovi za rad, s obzirom da su na stadionu „GSP“ trenirali i odigrali utakmicu protiv Omonije pre samo dve nedelje. Usled izbijanja ratnog stanja u Jermeniji, UEFA je donela odluku da meč bude odigran na neutralnom terenu - tako da će se Crvena zvezda za ulazak u grupnu fazu Lige Evrope boriti na Kipru. U odnosu na prošli put, temperatura je nešto niža, ali ponovo je veoma toplo i sparno, te uslovi za igru nisu najpovoljniji.\nStigli su naši fudbaleri u toku današnjeg dana u Nikoziju, orni i spremni da odmere snage sa Araratom. Nije se trening mnogo razlikovao od onih standardnih koje Dejan Stanković praktikuje pred evropske duele, a ono što je neobično to je da konferencija za štampu pred meč nije održana, s obzirom da je interesovanje medija za ovaj susret bilo nepostojeće.


Saša Radosavljev - milosevic-law.rs\nSaša Radosavljev je viši saradnik u advokatskoj kancelariji Milošević.\nPoslovi kojima se Saša prvenstveno bavi uključuju spajanja i preuzimanja, korporativno upravljanje i nekretnine. Saša ima bogato iskustvo u savetovanju institucionalnih investitora, vlasnika i građevinara u sofisticiranim transakcijama koje se tiču industrijskih, kancelarijskih, hotelskih i rezidencijalnih objekata.\nPre nego što se pridružio našem timu, Saša je radio u poljoprivrednoj diviziji MK Grupe – MK Agri, na poziciji zamenika direktora odgovornog za nekretnine i korporativna pitanja.\nOsnovne i master studije prava završio je na Pravnom fakultetu Univerziteta u Novom Sadu.


Ulaganje u osiguranje, trošak koji se isplati? - POLJOPRIVREDNIK specijalizovani list za selo\nDatum kreiranja ponedeljak, 13 maj 2019 20:31\n"Osiguranje poljoprivrede – trošak ili investicija" bio je naziv tematskog skupa koji je održan danas na 86. međunarodnom poljoprivrednom sajmu u Novom Sadu u organizaciji "Dnevnik-Poljoprivrednika" i Novosadskog sajma.\nNa ovom skupu, na kojem su učestvovali predstavnici iz osiguravajućih kuća, lokalnih samouprava, različitih institucija, kao i poljoprivrednici, moglo se čuti da broj polisa u ovom sektoru raste iz godine u godinu, ali da je njihv broj i pored toga mali.\nStručnjaci i osiguravajuće kuće upozoravaju da je najefikasniji način zaštite poljoprivredne proizvodnje, koja je često pod direktnim uticajem klime, upravo osiguranje. Na skupu su istakli da ova mera zaštite prihoda, u zavisnosti od vrste proizvodnje, iznosi najviše 10 odsto njene vrednosti. Treba napomenuti i da država pruža pomoć poljoprivrednicima tako što im regresira premiju osiguranja sa 40, 45 ili čak 70 odsto. Novost je da od ove godine i lokalne samouprave mogu da daju svoj doprinos tako što će dodatno regresirati premiju iz svog budžeta i time osiguranje učiniti još povoljnijim za poljoprivrednike. Sa stanovišta struke, dakle, osiguranje je mera koja predstavlja važnu investiciju u sigurnost proizvodnje.\nMeđutim, ako se ima u vidu da svega tri odsto poljoprivrednika zaključuje polisu kojom štiti životinje i useve, nameće se zaključak da za njih osiguranje predstavlja pre svega trošak.\nNeki od problema u ovom sektoru na koje su ukazali stručnjaci jesu nepoverenje poljoprivrednika i njihova nedovoljna edukovanost o mogućnostima osiguranja, kao i načinima naplate ukoliko dođe do nepogode.\nČuli su se predlozi da se osiguranje kao obavezna mera veže uz državne subvencije. To je model koji se uveliko primenjuje u svetu i daje dobre rezultate. Iz resornog ministarstva, međutim, poručuju da je za tako nešto još rano, jer ima suviše malih proizvođača kojima je svaki namet prevelik izdatak.


Marijani: Krajnje je vreme da Zapad prihvati da je Krim ruski - 31.07.2016, Sputnik Srbija\nMarijani: Krajnje je vreme da Zapad prihvati da je Krim ruski\nPitanje priznavanja Krima kao sastavnog dela Rusije od strane Zapada može doći na dnevni red za godinu dana, nakon što se završe izbori u vodećim evropskim... 31.07.2016, Sputnik Srbija\nOvog čoveka treba predložiti za nobelovu nagradu.\ntijeri marijani, francuska, vesti, evropa\n© Sputnik / Uđi u foto-galerijuTijeri Marijani\nPitanje priznavanja Krima kao sastavnog dela Rusije od strane Zapada može doći na dnevni red za godinu dana, nakon što se završe izbori u vodećim evropskim zemljama, ali i u SAD, izjavio je francuski poslanik Tijeri Marijani.\nMarijani: Da se Krim nije pripojio Rusiji ovde bi bio front\n„Za osam meseci će biti održani izbori u Francuskoj, zatim u SAD, a potom i u Nemačkoj. Mislim da se mnoge stvari mogu promeniti“, rekao je on.\nNakon što se promeni vlast u tim zemljama, stvoriće se uslovi da se promeni tačka gledišta kad se radi o ukidanju antiruskih sankcija, samim tim i o priznavanju Krima.\nMarijani je ponovio koliko sankcije protiv Rusije pogubno utiču na ekonomiju Evrope, i ocenio da je krajnje vreme da budu ukinute, kao i da je neophodno da Zapad prihvati da je Krim ruski.\n„Kada čitam izjave naših bivših političara poput Nikole Sarkozija, mogu da primetim da oni zauzimaju moje stavove. Smatram da nova francuska vlada mora da primeni sasvim drugačiju politiku“, istakao je on.\n31 Jul 2016, 16:481\n16:32Švajcarska zatvorila istragu o slučaju Magnitski


Dodik: Zbog naraslog bošnjačkog oportunizma i nacionalizma, pokušava se rušiti ustavni poredak i institucije dovesti do apsurda - Dnevno.ba\nDodik: Zbog naraslog bošnjačkog oportunizma i nacionalizma, pokušava se rušiti ustavni poredak i institucije dovesti do apsurda\nAutor: Dnevno.ba Ponedjeljak, 11. travnja 2022. u 13:50\nŠtitim interese Republike Srpske, jer Bošnjaci žele da omoguće donošenje odluka na nivou BiH koje nisu u skladu s Ustavom, rekao je na posebnoj sjednici Narodne skupštine Republike Srpske Milorad Dodik srpski član Predsjedništva BiH.\n– Institut posebne sjednice Narodne skupštine Republike Srpske koristim da zatražim podršku poslanika, jer se na nivou BiH događaju stvari koje su vidljive i gdje se, zbog naraslog bošnjačkog oportunizma i nacionalizma, pokušava rušiti ustavni poredak i institucije dovesti do apsurda – istakao je Dodik, prenosi RTRS.\nPodsjetio je da je na posljednjoj sjednici Predsjedništva BiH glasao protiv odluka koje su štetne za interese Republike Srpske, a dobile su i negativno mišljenje Ministarstva prosvjete i kulture Republike Srpske.\n– Vjerujem da ćemo potvrditi jedinstvo u obrani interesa Republike Srpske – poručio je on i naglasio da je pokretanje vitalnog interesa u skladu s Ustavom.\nOn je naglasio da je zaključkom Narodne skupštine Republike Srpske s 27. posebne sjednice od 1. veljače ove godine, precizirano da srpski član Predsjedništva BiH, prije svake sjednice, dostavi sve materijale predsjedniku Republike Srpske radi zauzimanja stavova u adekvatnom vremenskom roku.\n– Postupajući po navedenom zaključku, predsjedniku Republike redovno dostavljamo potrebne materijale o sjednicama Predsjedništva BiH, kao i relevantnim institucijama Republike Srpske, kako bismo dobili njihove jasne stavove kojima se rukovodim u daljem postupanju – naveo je Dodik.


Kijev: Bez dogovora o sastanku kvadriterale o izvozu žita\nTanjug 22. juna 2022. 18:11\nKIJEV – Do sada nisu postignuti konkretni dogovori o održavanju kvadrilateralnih pregovora Rusije, Ukrajine, Turske i UN o izvozu ukrajinskog žita, izjavio je danas portparol ukrajinskog Ministarstva spoljnih poslova Oleg Nikolenko.\n„Trenutno su u toku stručne konsultacije između zainteresovanih strana. Još nisu postignuti konkretni dogovori o održavanju kvadrilateralnih pregovora Ukrajine, Rusije, Turske i UN“, naveo je Nikolenko, prenosi TAS S, pozivajući se na Ukrinform.\nTursko Ministarstvo odbrane je danas ponovilo da ta zemlja planira da bude domaćin sastanka četiri strane o izvozu žitarica u narednih nekoliko nedelja, navodi ruska agencija.\nU okviru istanbulskog mehanizma Rusija, Ukrajina, Turska i Ujedinjene nacije razmatraju mogućnost otvaranja tri bezbedna koridora iz luka u Odesi za izvoz žitarica, navodi TAS S, pozivajući se na izjavu izvora u Ankari koji je upoznat sa ovim pitanjem.\nAnderson: Nedvosmisleno smo posvećeni borbi protiv terorizma


Italijanski fudbaleri na prijemu kod predsednika i premijera - SPORTSKI ŽURNAL\nItalijanski fudbaleri na prijemu kod predsednika i premijera\nItalijanski predsednik Serđo Matarela organizovao je danas prijem u Rimu za fudbalske reprezentativce koji su osvojili Evropsko prvenstvo\nItalijanski fudbaleri vratili su se jutros iz Londona u Rim, gde su ih prvo na aerodromu, pa na ulicama, dočekale desetine hiljada navijača.\nItalija je sinoć posle izvođenja jedanaesteraca pobedila Englesku sa 3:2, nakon što je posle regularnog dela i produžetaka bilo nerešeno 1:1. To je prva titula evropskog šampiona za „azure” posle 53 godine.\n„Nisam fudbalski analitičar, ali mislim da ste zaslužili pobedu”, rekao je predsednik Italije na prijemu u palati Kvirinale.\nNJemu je odgovorio selektor Roberto Mančini.\n„Hvala Vam što ste bili naš navijač broj jedan, videli smo kako slavite, to nam je pričinilo veliko zadovoljstvo”, rekao je Mančini.\n„Zemlja konačno ponovo slavi, zadovoljni smo što smo mogli da vam pružimo ovakve emocije, ispisavši jednu od najlepših stranica naše fudbalske istorije”, dodao je on.\nMančini je trijumf posvetio svim Italijanima i pohvalio je tenisera Matea Beretinija, koji je u nedelju u finalu Vimbldona izgubio od srpskog tenisera Novaka Đokovića.\nBeretini je takođe bio na prijemu, a predsedniku je poklonio svoj reket.\nKapiten reprezentacije Đorđo Kjelini rekao je da je cela ekipa zaslužna za veliki uspeh.\n„Ovo je uspeh grupe, koja ni u teškim trenucima nije gubila srce i hrabrost”, naveo je on.\nFudbaleri su posle prijema u predsedničkoj palati, otišli na prijem kod premijera Marija Dragija.


3 trenda u digitalnom marketingu koja će promeniti oglašavanje 3 trenda u digitalnom marketingu koja će promeniti oglašavanje – Personal magazin\n3 trenda u digitalnom marketingu koja će promeniti oglašavanje\nInteractive Advertising Bureau (IAB) je objavio listu kampanja za desetogodišnjicu dodeljivanja IAB MIXX nagrada. Lista obuhvata 120 kampanja koje predstavljaju spoj inovacije, mašte i ostvarenih rezultata kroz kategorije kao što…\nInteractive Advertising Bureau (IAB) je objavio listu kampanja za desetogodišnjicu dodeljivanja IAB MIXX nagrada.\nLista obuhvata 120 kampanja koje predstavljaju spoj inovacije, mašte i ostvarenih rezultata kroz kategorije kao što su brendirani sadržaj, interaktivni video format i kreativna rešenja zasnovana na podacima o potrošaču.\n“Ovi kandidati su primer nove vrste digitalnog oglašavanja koja objedinjuje umetnički izraz, interakciju sa potrošačem i sadržajan storytelling,” rekao je David Doty, potpredsednik i direktor marketinga IAB-a.\nPrema skorijem istraživanju, skoro dve trećine marketinških stručnjaka u Americi planira da udvostruči potrošnju na programmatic oglašavanje u narednih godinu dana. Četvrtina njih očekuje da će investirati 80% svog budžeta na automatizovani zakup medijskog prostora. Automatizacija koju omogućava programmatic zakup medija omogućava marketarima da koriste podatke o potrošačima kako bi na najbolji mogući način kreirali, optimizovali i targetirali svoje oglase kroz digitalne medijske kanale.\n3 trenda u digitalnom marketingu koja će promeniti oglašavanje was last modified: September 8th, 2014 by Redakcija\ndigitalni marketingIABProgrammaticReal-time marketing\nPanel diskusija na temu „Vreme startapa u Srbiji“


Najnoviji Nissan Rogue dobija poluautonomne tehnologije i veću cenu - AutoExclusive - Auto vesti, Novi, Luksuzni, Polovni automobili\nJapanski brend Nissan pre nekoliko dana predstavio je redizajniranu liniju Rouge krosover modela...\nSelekcija terenaca namenjena sledećoj godini, uglavnom preuzima gotovo sve komponente modela koji su po prvi put predstavljeni prethodne godine, međutim, ovoga puta poseduju jedan veoma bitan dodatak.\nSledeće godine model Rogue biće dostupan sa ProPilot Assist sistemom kompanije Nissan, koji može kontrolisati upravljanje, brzinu i kočnice u jednoj traci autoputa.\nOvaj sistem održava automobil konstantno u jednoj traci, poseduje asistenciju prilikom stajanja i kretanja u saobraćaju, istovremeno održavajući brzinu i bezbednu udaljenost od vozila ispred sebe. Kompanija će nastaviti sa razvijanjem ovih vozačkih asistencija i njihovim ugrađivanjem u dodatne modele, što će se svakako pokazati veoma korisnim zbog široke lepeze mogućnosti koje nastaju kada je sistem primenjen na jedinicama.\nZajedno sa poluautonomnim mogućnostima, Rogue model za sledeću godinu posedovaće i Apple CarPlay i Android Auto konektivne sposobnosti, kao i nekoliko specifikacija u polju paketne opreme. Kao što možete pretpostaviti, cena nove linije takođe dobija pojačanje, koje će se kretati od 600 do 1.100 dolara u zavisnosti od modela.\n2018. Nissan Rogue S dolazi kao ulazni model linije, poseduje prednju vuču i cenu od 24.000 dolara. Odmah iza njega idu Rogue SV varijanta sa cenom od 25.000 i Rogue SL automobil koji ima cenu od 31.060 dolara. Pogon na sva četiri točka dodaje još 1.350 dolara na cenu, dok vrhunski modeli opsega SL sa pogonom na dve osovine olakšavaju buduće vlasnike za 31.060 dolara. Cene hibridnih modela za sledeću godinu tek bi trebalo da budu objavljene, ali doplata za isporuku na destinaciju porasla je za sve modele od 940 do 975 dolara.\nSa druge strane, ProPilot Assist sistem dostupan je samo u SL verzijama modela i kao deo premijum paketa, koji dodaje 770 $ na cenu i uključuje poluautonomni sistem zajedno sa aluminijumskim felnama od 19 inča.\nMercedes-AMG linija porasla je za još jednog člana, kada je kompanija zvanično predstavila novi A35 4MATIC model...\nGotovo mesec dana nakon predstavljanja novog BMW Z4 modela, ostale tri verzije spremne su da krenu put ovlašćenih predstavnika...\nBrend Alfa Romeo startovao je sa prodajom novog modela Giulia, Stelvio i Giulietta B-Tech izdanja na selektovanim tržištima Evrope...\nBMW X1 i X2 dobijaju nove motore i više snage\nBMW postavka proširena je nakon što je proizvođač predstavio veliki asortiman novih modela i varijanti ove jeseni...\nNovi Audi A6 Avant stiže u dizel verziji\nU jednom delu tokom svoje evolucije, karavani su prestali da budu samo utilitarna, postajajući aspiraciona vozila takođe...


Zona Jug: Pčinja jesenji prvak, Banjčani vicešampioni | VRANJSKE\nZona Jug: Pčinja jesenji prvak, Banjčani vicešampioni\nFudbaleri Pčinje iz Trgovišta osvojili su titulu jesenjeg prvaka nakon 17 odigranih kola u Zoni «Jug» sa saldom od 42 osvojena boda i bilansom od 14 pobeda i jednim porazom i sa gol razlikom od 51:16.\nPčinja je u poslednjem jesenjem kolu kao gost savladala ekipu Žitorađe sa 4:1, poluvreme 1:1, golovima B. Đorđevića u 37. i 58, Mitrovića u 75. i Krstića u 79. minutu, dok je počasni pogodak za domaći tim postigao Paunović u 29. minutu.\nFudbaleri Žitorađe uspeli su da se ravnopravno nose sa liderom na tabeli u prvom delu igre, ali su u nastavku prepustili inicijativu gostima iz Trgovišta koji su slavili zasluženu pobedu.\nFK Vranjska Banja je vicešampion u jesenjoj polusezoni sa osvojenih 37 bodova, bilansom od 12 pobeda, jednim nerešenim rezultatom i tri poraza i gol razlikom 36:27.\nBanjčani su u poslednjem jesenjem kolu na svom terenu kraj železničke pruge pobedili solidnu ekipu leskovačke Sloge sa 2:1, poluvreme 1:0, golovima Mihajlovića u 15. i Milenkovića u 59. minutu, a za goste strelac je bio Mitić u 69. minutu.\nPred oko 300 gledalaca prikazana je otvorena igra s obe strane, šansi je takođe bilo i za domaćina i za gosta, ali su igrači Vranjske Banje uz više sreće i htenja došli do pobede.\nUspeh banjskog fudbalskog zonaša je utoliko značajniji ako se zna da je ekipa podmlađena i nedovoljno iskusna, a da se istovremeno Uprava kluba borila sa finansijskim teškoćama koje su pratile ovaj klub.\nTim Vojske Srbije Nebeski anđeli izgubio je susret u Bojniku od Puste Reke sa 2:1, ali je proteklu jesenju polusezonu završio na solidnom šestom mestu sa 30 osvojenih bodova, pa je kao povratnik u zonski rang predstavljao jedno od prijatnijih iznenađenja u ovom prvenstvenom nadmetanju.\nMorava iz Vladičinog Hana bila je slobodna u ovom kolu, ali je zadržala jedanaestu poziciju na tabeli Zone Jug sa 18 bodova.\nProlećni deo prvenstva u Zoni Jug startuje u drugoj nedelji marta naredne 2020. godine.


KARCHER Perač pod pritiskom K7 - Idealno.rs\nPočetna / Bašta i okućnica / Uređaji za baštu i okućnicu / Perači pod visokim pritiskom / KARCHER Perač pod pritiskom K7\nPonuda prodavnice Olimp Sport za proizvod Perač pod pritiskom Karcher K7. Ispravnost cene i podataka proveri na internet stranici prodavnice.\nKarcher K 7 Full Control Plus Home Perač pod visokim pritiskom (1.317-032.0)\nod 65.910,00 DIN\nKarcher K 7 Premium Full Control Plus Home Perač pod visokim pritiskom (1.317-133.0)\nod 71.632,00 DIN\nKarcher K 5 Premium Full Control Plus Perač pod visokim pritiskom (1.324-630.0)\nod 50.727,00 DIN\nBOSCH magnetni stalak GMB 32 0601193003\nod 191.633,41 DIN\nod 12.306,42 DIN\nBOSCH sistemski pribor za glodalice FSN OFA\nod 9.190,00 DIN\nBoja crna, siva, žuta\nPriloženi dodaci pištolj pod visokim pritiskom, cev\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za KARCHER Perač pod pritiskom K7 i izberi najbolju. Perači pod visokim pritiskom iz kategorije Uređaji za baštu i okućnicu je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda KARCHER K7 i vidi da li ti odgovara ili pogledaj druge proizvode brenda KARCHER. Opis i tehnički podaci proizvoda KARCHER K7 se mogu razlikovati od onih u internet prodavnici u kojoj obavljaš kupovinu. KARCHER Perač pod pritiskom K7 je dostupan u prodavnici Olimp Sport po ceni, koja je navedena pored svakog prodavca u meniju "Prodavnice".\nGarantne uslove za KARCHER Perač pod pritiskom K7 proveri u prodavnici u kojoj nameravaš da obaviš kupovinu. Slika za KARCHER K7 je simbolična, zato se pre kupovine u prodavnici uveri da je proizvod isti.


Ronaldo razbesneo Srbiju, a sada ju je PODIGAO I UJEDINIO! Iz sata u sat stižu milionske ponude, Portugalac nije ni svestan šta se zbog njega upravo dešava u našoj državi, stiglo se do cifre od 14.000.000 i RASTE! - Sportal\nP. L. - Vest objavljena: 23:35 - 30.03.2021\nJoš jednom je humanitarna akcija ujedinila i podigla Srbiju, ovoga puta zahvaljujući skandalu Kristijana Ronalda u Beogradu.\nKapiten Portugala je besan zbog gola koji je smatrao da treba da bude priznat ranije napustio utakmicu i bacio traku.\nJedan radnik stadiona "Rajko Mitić" je pokupio istu, a uskoro bi za nju mogla da dođe sedmocifrena ponuda na humanitarnoj licitaciji za pomoć malom Gavrilu.\nKapitenska traka Kristijan Ronalda Foto: Stare Slike\nHumanitarna organizacija "Zajedno za život" je danas objavila humanitarnu licitaciju Ronaldove trake koja će trajati tri dana, a ista je već dostigla cenu od 14.000.010 dinara! Sa cenom preko 700.000 dinara je ova aukcija već postala rekordna u Srbiji kada su u pitanju sportski rekviziti, a pitanje je do koliko će ići u narednom periodu.\nGavrilo boluje od spinalne mišićne atrofije, i za njegovo lečenje je potrebno dva i po miliona evra. Porodica nažalost nema uslova da sama sakupi ova sredstva, pa se obratila širokoj javnosti za pomoć, a majka dečaka se oglasila i poslala poruku humanim ljudima.\nKapitenska traka Kristijana Ronalda biće dostupna putem humanitarne aukcije na OVOM LINKU do 2. aprila u 9.39 časova, a donator koji izlicitira najveću sumu, poneće kući sa sobom definitivno jedan deo fudbalske istorije i priču koja će biti upamćena.\nBio je hladan ko špricer 270 minuta, a onda je PRORADIO "VULKAN": Pogledajte kako se Piksi radovao posle prvog "brejka" na klupi Srbije! /VIDEO/\nFudbal Kristijano Ronaldo Kapitenska traka Kristijana Ronalda


SNS : Trifunović priznao da Srbija na KiM ne treba da dobije ništa - Radio televizija Pančevo\nSNS : Trifunović priznao da Srbija na KiM ne treba da dobije ništa\n5. marta 2019. 6. marta 2019. 0502\nSAOPŠTENjE ZA JAVNOST/ 05.03.2019.\nMilenko Jovanov, potpredsednik Glavnog odbora Srpske napredne stranke\nPolitika Đilasa, Jeremića, Obradovića i Trifunovića prema Kosovu i Metohiji odlično je definisana u Trifunovićevom intervjuu hrvatskim medijima i ona glasi – Srbija na KiM ne treba da dobije ništa.\nUpravo tu politiku, da Srbija na KiM ne dobije ništa, vodili su dok su bili na vlasti i u sprovođenju te politike postavljali su granicu između Srba i Srba na Jarinju i Brnjaku, suluda pitanja Međunarodnom sudu pravde, moljakali su strance da ih „oslobode“ tereta KiM i izmeštali pitanje Kosova iz UN, gde Srbija ima saveznike.\nPolitika Aleksandra Vučića je dijametralno suprotna toj politici i zato se svakodnevno nadljudskim naporima bori da popravi svu štetu koju su Đilas, Jeremić, Obradović i ostali napravili dok su bili na vlasti, i izbori se da Srbija na KiM ne ostane bez ičega.\nUpravo zbog toga Đilas, Jeremić, Obradović i Trifunović iz petnih žila pokušavaju da sapletu Aleksandra Vučića u borbi koju vodi, smatrajući da bi poraz Srbije bio i Vučićev poraz, a njihova pobeda.\nIpak, činjenica da se Dragan Đilas danas na KiM proveo kao bos po trnju pokazuje da narod na KiM odlično prepoznaje ko se bori za njegove interese i za Srbiju, a ko koristi i zloupotrebljava pitanje KiM da bi se ponovo dočepao vlasti i svojim firmama upumpao još 500 miliona evra narodnih para, navodi se u saopštenju SNS-a.\nCrveni krst : Dobrovoljno davanje krvi u nedelji obeležavanja 8.marta\nPredsednik Srbije Aleksandar Vučić obilazi Sremski okrug 8. marta\nVučić na uručenju ugovora za posao diplomcima medicine\nIvana Bogdanovski 23. juna 2021. 24. juna 2021.\nOrlić u poseti pančevačkom SNS-u\nNikoleta Dragaš 28. maja 2020. 28. maja 2020.\nĐurić Zaharovoj: Sram Vas bilo!\nKatarina Popović 6. septembra 2020. 6. septembra 2020.


Sigurne ulice moje zajednice – Portal Ulcinj\nSigurne ulice moje…\n” Projekat će biti usmjeren ka unaprijeđenju znanja učenika osnovnih škola putem programa edukacije kroz koji će proći oko 100 djece, među kojima su i djeca pripadnika manjina, koja često nemaju mogućnosti da se (osim formalnog obrazovanja) edukuju na svom jeziku na temu sigurnosti u saobraćaju”, navode iz NVO Novi horizonti.\nProgram će se sastojati od obuka u okviru kojih će polaznici projekta kroz stručna predavanja, interaktivne sesije i praktičan rad učiti o bezbjednosti djece u saobraćaju. Takođe, kako navode, biće organizovane kreativne radionice na posebnom poligonu, gdje će djeca od profesionalnih instruktora učiti o pravilima saobraćaja.\n” Shvatajući značaj društvenih mreža na današnji socijalni život svakog stanovnika biće pokrenuta online kampanja koja će podrazumjeti iniciranje i pokretanje posebne stranice, sa ciljem širenja svjesti građana svih starosnih kategorija o značaju bezbjednog učestvovanja u saobraćaju; postavljanje i dijeljenje preporuka, savjeta, video i drugog materijala preko društvenih mreža, te praćenje aktivnosti u pogledu stavova građana o bezbjednosti saobraćaja i informisanje lokalne samouprave, ” ističu iz ove NVO.\nNakon odrađenog programa obuke, kako najavljuju, polaznici programa će organizovati javni događaj na ulici, gdje će privući pažnju i postati vidljiviji u zajednici i dijeliti promotivni materijal učesnicima u saobraćaju sa adekvatnom porukom.\nUticaj ovog projekta bi mogao biti veoma dugoročan, ako se uzme u obzir pritisak koji će indirektno vršiti na sve učesnike saobraćaja da čuvaju i svoje i tuđe živote. Projekat je baziran na ispunjenju ciljeva Strategije razvoja saobraćaja 2019-2035, te se aktivnostima projekta, a najviše edukacijom djece, dugoročno utiče na stvaranje budućih odgovornih i savjesnih učesnika u saobraćaju.Projekat podržava Ministarstvo kapitalnih investicija Crne Gore u okviru javnog konkursa za finansiranje projekata NVO.


Rok do 27.11.2016. godine da se evidentiraju svi nelegalno izgrađeni objekti\nZAKON O OZAKONJENJU OBJEKATA: Lokalne samouprave imaju rok do 27. novembra 2016. godine da evidentiraju sve nelegalno izgrađene objekte na svojoj teritoriji. Najveći broj objekata koji je preostao za popis su pomoćni i ekonomski objekti, te će Ministarstvo građevinarstva, saobraćaja i infrastrukture izraditi uputstvo kako bi olakšalo popis tih objekata\nKoliko u Srbiji ima nelegalnih objekata trebalo bi da saznamo 27. novembra 2016. godine, kada ističe rok od godinu dana dat lokalnim samoupravama da ih popišu.\nOpštinama rok ističe za nešto više od mesec dana, a nekima, ako bi radili ovim tempom, ne bi pomoglo ni da je rok 10 godina. Tako je u Paraćinu u 2016. godini popisano oko 700 bespravnih objekata, a procenjuju da im je ostalo još gotovo osam hiljada.\n"U Paraćinu postoji nedostatak radne snage i ovo sada što radimo, radimo, da tako kažem, pomoću štapa i kanapa, sa velikim naprezanjem i sa velikom mukom", kaže načelnik Odeljenja za urbanizam u Paraćinu, Radomir Živković.\n"Inspekcije pokušavaju da popišu sve objekte, ali takođe postoji mogućnost da ljudi koji imaju nelegalne objekte da ih sami prijave inspekcijama i na taj način olakšaju, odnosno omoguće sebi da budu popisani, jer je to uslov za dalji postupak po Zakonu o ozakonjenju objekata ("Sl. glasnik RS", br. 96/2015 - dalje: Zakon)", navodi gradski menadžer Beograda Goran Vesić.\nKakva je sankcija za opštine i gradove koji ne urade posao na vreme?\n"Po Zakonu nije predviđena sankcija za probijanje tog roka", kaže državni sekretar u Ministarstvu građevinarstva, saobraćaja i infrastrukture, Aleksandra Damnjanović.\n"Najveći broj objekata koji je preostao za popis su pomoćni i ekonomski objekti, u tom smislu Ministarstvo ide korak dalje i uradiće jedno uputstvo kako bi olakšalo popis upravo tih ekonomskih i pomoćnih objekata", ističe Damnjanović.\nOpštine i gradovi uputstvo će dobiti, ako već nisu, do kraja ove nedelje, tvrde u Ministarstvu.\nIzvor: Vebsajt RTS, Tamara Tankosić, 19.10.2016.


Nova generacija nosivih uređaja pretvara telesnu toplotu u elektricitet – Zavera\nNova generacija nosivih uređaja pretvara telesnu toplotu u elektricitet\nZTP 6. marta 2021.\t0 Komentara\nNaučnici su razvili nosivi uređaj koji koristi telesnu toplotu kao bateriju. Naša tela održavaju konstantnu temperaturu od oko 36,5°C, što omogućava hemijske reakcije koje nas održavaju u životu. Ali to nije naročito efikasan proces i puno toplote koju generišemo ispari kroz naša dva kvadratna metra kože.\nNovi uređaj koristi termoelektrične generatore kako bi iskoristio razliku u temperaturi između naše kože i okolnog vazduha, pretvarajući tu toplotnu energiju u električnu. Stvorio ga je tim sa Univerziteta u Koloradu (SAD), i napravljen je od rastegljivog materijala koji prijanja na kožu i može se nositi kao prsten ili narukvica.\nUređaj se „samoisceljuje”, što znači da može sam sebe da rekonfiguriše i popravi dok se krećete. Ako se uređaj pocepa, može se spojiti i zakrpiti u roku od nekoliko minuta. Trenutno uređaj može da generiše 1 volt električne energije na svaki kvadratni centimetar kože. Iako je ovo slabije od većine baterija, dovoljno je za napajanje ručnog sata ili fitnes trekera.\nĐanliang Sjao, jedan od autora studije, kaže da bi se nosiva elektronika u budućnosti mogla napajati bez baterije. „Kad god koristite bateriju, ona se prazni i na kraju morate da je zamenite. Zgodna stvar kod našeg termoelektričnog uređaja je što je lak za nošenje i što vam omogućava neprekidan izvor električne struje.“\nTokom aktivnosti na otvorenom, strana uređaja koja ne sakuplja telesnu toplotu („hladna strana“) odbija sunčevo zračenje i tako ga čini efikasnijim. Ovaj proces hladi uređaj dopuštajući toploti da se emituje kao određena talasna dužina svetlosti. Slične metode su ranije korišćene za soalrne panele koji mogu da proizvode električnu energiju noću.\nIstraživački tim kaže da se materijali od kojih je uređaj napravljen lako mogu reciklirati. Nakon prestanka upotrebe uređaja, on se može potopiti u posebnu tečnost koja rastvara rastegljivu poliaminsku bazu i odvaja električne komponente tako da se mogu ponovo koristiti.\nTečnost se takođe može pretvoriti u novu poliaminsku foliju kakva je prvobitno korišćena za proizvodnju uređaja. Uprkos razdvajanju na sastavne delove, a zatim ponovnoj proizvodnji, utvrđeno je da uređaj ima izlaznu snagu sličnu originalnoj.\n„Trudimo se da naše uređaje učinimo što jeftinijim i pouzdanijim, a da istovremeno imamo što manji uticaj na životnu sredinu,“ kaže Sjao.\nNaučnik smatra da bi ova tehnologija mogla izaći na tržište za manje od 10 godina „isporučujući novu generaciju efikasnih, prilagodljivih, izdržljivih, ekonomičnih i ekološki prihvatljivih uređaja za akumulaciju energije“.\n(Euronews-ZTP, foto: Xiao Lab)\nTagovi:električna energija, struja, toplota, baterija, telo, uređaj\nIndija preti radnicima Fejsbuka, Votsapa i Tvitera zbog nacionalne bezbednosti


Stefanović:Istrage vodi Tužilaštvo - ne ministri - Studio B\nStefanović:Istrage vodi Tužilaštvo – ne ministri\nStefanović:Istrage vodi Tužilaštvo – ne ministri Tanjug\nPolitikaPolitika Pocetna 10. 01. 2018. 21:55:41\nMinistar unutrašnjih poslova Nebojša Stefanović izjavio je večeras da se slučajem Savamala bavi tužilaštvo, a da on kao ministar nikakve ingerencije, niti ulogu u istrazi, niti je dobio bilo kakav izveštaj.\n„Tužilac je taj koji vodi istragu. Na njima je da predlože ako treba dalje bilo šta da se radi“, rekao je Stefanović i podsetio da je to posao tužilaštva od oktobra 2013. godine.\n„To su bili medijski navodi o tome šta radi tužilaštvo, odnosno šta su oni dobili kao nekakav izveštaj. Ja se tim izveštajem ne bavim, nije u mojoj nadležnosti“, rekao je ministar.\n„Ministar nikakvu ulogu u istrazi nema, niti pokreće istrage, niti dobija izveštaje o istrazi, niti je nadležan za donošenje bilo kakvih odluka koje su vezane za krivični postupak. Ne mogu da preuzimam ulogu tužioca“, rekao je Stefanović.\nKako je rekao, o tome šta je zakonito odlučuje sud, a da bi se u suprotnom radilo o „hajdučiji“.


ce BAKIR MIJENJA BAKIROV PLAN Jovanović: Izetbegović, koji je sva jaja polagao u tursku korpu i očekivao bezrezervnu podršku, ovaj put je neće imati\nBAKIR MIJENJA BAKIROV PLAN Jovanović: Izetbegović, koji je sva jaja polagao u tursku korpu i očekivao bezrezervnu podršku, ovaj put je neće imati\n30.01.2018. u 00:31\nPredsjednik Srbije Aleksandar Vučić u Turskoj razgovara s predsjednikom Regepom Tayipom Erdoganom i bošnjačkim članom Predsjedništva BiH Bakirom Izetbegovićem\nFOTO: Izetbegović, Erdogan, Vučić (public)\nPredsednik Vučić rekao je sinoć da će u Istanbulu imati važne razgovore kako o turskoj politici na Balkanu, tako i o rješavanju problema sa BiH.\n"Čut će se naši interesi, a čut ćemo i njihove, pa da vidimo možemo li praviti određene pomake infrastrukturne sa BiH ili ne, da li možemo napraviti bilo kakve pomake po pitanju rješavanja pitanja granice između naše dvije zemlje", naveo je Vučić za TV Pink.\nBivši šef jugoslovenske diplomatije Vladislav Jovanović kaže, za "Novosti", da očekuje pozitivne pomake posle sastanka, i ističe da je Turska sad nepristrasnija, manje pod uticajem Zapada, s "ambicijom da se vrati na Balkan, ali ne u osmanlijskom smislu":\n"Izetbegović, koji je sva jaja polagao u tursku korpu i očekivao bezrezervnu podršku, ovaj put je neće imati u takvom obimu", ističe on.\nErdogan će mu sigurno zahtjevati da bude umereniji i okrenut saradnji sa Srbijom. Turska želi da se i ekonomski proširi i tu joj je opet najveći partner naša zemlja. Želi i da Srbiju i Bosnu spoji i auto-putem, kaže još Jovanović.\nOn zaključuje da su ambicije Turske mnogo šire nego Izetbegovićeve, koji želi samo da se Srbija što više udalji od Bosne, a da od RS napravi nekakvu bosansku provinciju.


Beta 27. oktobra 2020. 13:10\nVozač Meklarena Lando Noris izvinio se danas zbog izjava koje je dao posle trke Formule 1 za Veliku nagradu Portugala i priznao da su one bile „glupe i neoprezne“ i da\n„nisu pokazale poštovanje koje bi trebalo da ima prema drugim ljudima“.\nIako Noris nije naveo na koga su se odnosili ti komentari, Skaj je preneo da se najverovatnije radi o izjavama koje je dao o vozaču Rejsing Pointa Lensu Strolu i šestostrukom svetskom šampionu vozaču Mercedesa Luisu Hamiltonu posle nedeljne trke u Portugalu.\nNoris je oštro kritikovao Strola zbog sudara u 17. krugu koji su imali, a zbog kojeg je vozač Rejsing Pointa dobio kaznu od pet sekundi. Britanac je rekao da Strol „ne uči ni iz čega što radi“.\nU drugoj izjavi, čini se da je Noris umanjio dostignuće Luisa Hamiltona, koji je trijumfom u Portugalu postao vozač sa najviše pobeda u istoriji Formule 1 – 92. Noris je rekao da je njegov sunarodnik „u bolidu koji bi trebalo da pobedjuje u svakoj trci“.\n„On mora da pobedi jednog ili dvojicu vozača i to je to“, naveo je 20-godišnji britanski vozač.\nNoris se danas izvinio putem Tvitera.\n„Bio sam glupi i neoprezan sa nekim stvarima koje sam nedavno rekao u medijima i nisam pokazao poštovanje koje bi trebalo da imam prema odredjenim ljudima. Ja nisam takva osoba i znam da bi trebalo da im se izvinim, kao i svima koji čitaju i slušaju. Izvinite“, naveo je Noris.\nNoris je u Portugalu zauzeo 13. mesto, nakon što je imao odredjenih problema sa bolidom posle sudara sa Strolom u borbi za sedmo mesto.\nOn je u poslednje tri trke bez osvojenog boda pa zaostaje u borbi za četvrto mesto u generalnom plasmanu.


- Pobedom nad Dinamikom smo obezbedili plasman u Jadransku ligu i time ispunili primarni cilj. U preostala dva kola ćemo dati sve od sebe da pobedimo i što spremniji da dočekamo plej-of - rekao je Milojević.\nMega će u sredu od 19.00 dočekati Spartak u pretposlednjem kolu ligaškog dela srpskog prvenstva.\nMilojević je kazao da Mega protiv Spartaka mora da igra angažovano u odbrani tokom cele utakmice, ako želi da izbegne neizvesnu završici i ostvari novu pobedu.\nKošarkaš Mege Radosav Spasojević rekao je da veruje u novu pobedu uprkos ostvarenom cilju.\n- Ostvarili smo cilj, tako da rasterećeno dočekujemo Spartak. To svakako ne znači da smemo da se opustimo, već meču moramo priđemo kao u prethodnih nekoliko utakmica. Ako budemo igrali na svom nivou, verujem da ćemo doći do nove pobede pred našom publikom - rekao je Spasojević.\nMega je dva kola pre kraja četvrta na tabeli sa skorom 7-5, dok je Spartak poslednji sa jednom pobedom.


Premier – škola stranih jezika Šabac » Boxing Day 20-26.decembar 2011, Šabac\nBoxing Day 20-26.decembar 2011, Šabac\nPovodom praznika darivanja (Boxing Day), đaci naše škole organizovali su humanitarnu akciju prikupljanja garderobe, igračaka, knjiga i školskog pribora. Inicijator je bila profesorka Mirjana Vujević, a tridesetak poklon paketa odneto je u Humano srce Šapca, organizaciju koja će pakete proslediti onima kojima je najpotrebnije.\n“Predavači stranih jezika u našem Centru smatraju da je, pored lingvističkih veština, podjednako važno polaznicima kurseva predstaviti kulturu i običaje naroda čiji jezik uče. Kada je u pitanju engleski jezik, svake godine slavimo i obeležavamo Halloween, Thanksgiving Day, Valentine`s Day, St. Patrick`s Day, pa smo tako, u božićnom duhu darivanja, ove godine obeležili i Boxing Day.”- objasnila je Vujević.\nDeca su se rado odazvala, pa u Centru planiraju da ova akcija postane tradicionalna.\nViše o ovom prazniku možete pročitati ovde: http://www.woodlands-junior.kent.sch.uk/customs/Xmas/boxingday.html


Društvo i ekonomija: Državni vrh o sudbini "Železare Smederevo" - BalkaniYUm.TV '); } //]]>\nDržavni vrh o sudbini "Železare Smederevo"\nPremijer Ivica Dačić potvrdio je da će u naredna dva dana biti održan sastanak državnog vrha o "Železari Smederevo".\nDačić je novinarima u Palati Srbija kazao da će se na tom sastanku razmatrati svi planovi vezani za železaru imajući u vidu da nema više vremena za čekanje.\nPrema njegovim rečima, "treba da se napravi analiza šta sve sada imamo kao mogućnosti i koje su alternative kako bi se došlo do jedne održive situacije".\nSastanak će biti sutra ili prekosutra, rekao je Dačić, napominjući, međutim, da to nije nikakav poseban sastanak, jer u državnom vrhu sve funkcioniše jednostavnije nego što se misli, što znači da se članovi vlade svakodnevno čuju, konsultuju, viđaju i održavaju sastanke.\nPremijer je obasnio da je juče o "Železari Smederevo" razgovarao sa ministrom finansija Mlađanom Dinkićem, koji je zatražio da se zakaže sastanak sa predsednikom Republike.\nO sastanku državnog vrha obavešteni su i predstavnici sindikata "Železare Smederevo".\nPredsednik Nezavisnkog sindikata, Mileta Gujaničić, rekao je za Tanjug da su sindikate o tome informisali predstavnici menadžmenta železare sa kojima su danas razgovarali.\n"Državni vrh će održati sastanak o situaciji u 'Železari Smederevo', a da li će biti razmatran 'plan B' zavisi od zatvaranja tendera sutra u 17 časova", rekao je Gujaničić i dodao da je, takođe, najavljeno da će ministar Dinkić u petak posetiti železaru.\nRok za podnošenje ponuda zainteresovanih za kupovinu "Železare Smederevo" ističe sutra, 28. februara.\nDirektor zainteresovane kompanije, ruskog Uralvagonzavoda Oleg Sijenko, saopštio je da će to preduzeće u toku marta doneti konačnu odluku o preuzimanju srpske "Železare Smederevo".\nOn je rekao da čelnici Uralvagonzavoda još obavljaju preliminarne procene vrednosti srpske železare i na osnovu toga će ruska kompanija usvojiti konačnu odluku o tom poslu, objavljeno je na ruskom sajtu maonline.ru.\nPrema rečima Sijenka, "Železara Smederevo" se nalazi u krajnje teškom ekonomskom položaju. Vlada Srbije prvi tender za prodaju železare objavila je u aprilu prošle godine, a rokovi su više puta produžavani, a kao jedini zainteresovani se pominje Uralvagonzavod.\nU "Železari Smederevo" zaposleno je više od 5.000 radnika koji su većinom na plaćenom odsustvu i primaju 60 odsto zarade. Jedna visoka peć u železari je ugašena, dok je druga od sredine prošle godine na "tihom hodu"(privremeno obustavljena proizvodnja).\nVlada Srbije kupila je "Železaru Smederevo" u januaru 2012. godine od američke kompanije Ju-es stil, i to za jedan dolar, jer su imali loše finansijske rezultate i gubitke zbog pada cene čelika na svetskom tržištu.\nSmederevska železara je, pod imenom Sartid, prodata Ju-es-stilu u martu 2003. za 23 miliona dolara.\nKada je železara poslovala u sastavu Ju-es-stila godišnje učestvovala u izvozu Srbije oko 13 odsto. Ta čeličana je, kako ističu stručnjaci, veoma važana, ne samo za smederevski kraj, već za ukupnu privredu Srbije.\nIpak, kako istuču upućeni, Železara Smederevo sa sadašnjim proizvodom crnim limovima nije konkurentna i neophodne su investicije da se pokrene proizvodnja autolimova i gvožđa za građevinu, što se traži na tržištu.\nU maju ove godine Železara će obeležeti stotu godišnjicu postojanja.


O Lidlu - Lidl Srbija\nKombinacija vrednosti i uspeha\nOd 2018. godine smo pouzdan izbor za sve potrošače koji traže jedinstveno iskustvo kupovine i proizvode za svakodnevnu upotrebu.\nKao međunarodna kompanija mi imamo širu odgovornost, a ne samo ekonomske ciljeve. Jednostavnost i usredsređenost na potrošača, odgovorno korišćenje resursa i poštovanje zaposlenih, potrošača i poslovnih partnera su ono što usmerava naše svakodnevne aktivnosti. Ove vrednosti su definisane u našim korporativnim vrednostima i principima rukovođenja, kao i u našim kodeksima ponašanja.\nU našem svakodnevnom radu preuzimamo ekonomsku, socijalnu i ekološku odgovornost.\nSvi naši zaposleni - bilo da su u upravnoj zgradi, logističkom centru ili u prodavnicama - vode se zajedničkim korporativnim vrednostima i težnjom da Lidl svakim danom učine boljim.\nNaše zaposlene podržavamo da donose odluke, čime stvaraju poslovni model koji obećava. Poverenje tokom saradnje, pravednost i poštovanje različitosti igraju veliku ulogu u tome. U skladu sa našim principima rukovođenja, naši rukovodioci se obavezuju da će raditi na razvoju talenata. Naše principe rukovođenja možete pronaći ovde.\nJasna pravila, visoki standardi - compliance u Lidlu\nPoštovanje zakonskih uslova nije samo dužnost, već i deo našeg bića. Kontinuirano prilagođavamo naše procese i sisteme zakonskom okviru. Saradnju u Lidlu karakteriše visok stepen pouzdanosti, pravičnosti i poverenja i stoga ozbiljno shvatamo svaku prijavu. Više o compliance u Lidlu ovde.\nNaše korporativne vrednosti i principi rukovođenja\nNaša istorija - uspešan sistem\nU 2018. godini otvorena je prva Lidl prodavnica u Srbiji. Od tada se pozicioniramo kao poznati trgovac u Srbiji koji doprinosi lokalnoj ekonomiji. Trenutno brojimo oko 2.800 zaposlenih u više od 50 prodavnica u koje proizvodi stižu iz jednog logističkog centra.\nČak i kada smo počeli kao veleprodaja hrane u Nemačkoj tridesetih godina prošlog veka, naš cilj je bio da ponudimo kvalitet i svežinu po pristupačnim cenama.\nPonosni smo što smo savremeni diskont.\nNe samo da je kupovina u Lidlu jednostavna, već i naš odnos prema zaposlenima i dobavljačima karakteriše transparentnost. Naš ključ uspeha je izgrađen na standardizovanom sistemu prodavnica - ali uvek sa fokusom na odgovorno postupanje prema zaposlenima i okruženju.\nViše o istoriji Lidla ovde


Bečić: Proces pristupanja Crne Gore u EU ostaje prioritet buduće vladajuće većine - PV Informer Bečić: Proces pristupanja Crne Gore u EU ostaje prioritet buduće vladajuće većine - PV Informer\nBečić: Proces pristupanja Crne Gore u EU ostaje prioritet buduće vladajuće većine\n2 sedmice pre 106 pregleda Izvor: cdm.me\nPredsjednik Skupštine Crne Gore Aleksa Bečić susreo se sa ambasadorom Mađarske u Crnoj Gori Jožefom Neđešijem, kojem je zahvalio na kontinuiranoj podršci Mađarske u procesu evropskih i evroatlantskih integracija. Bečić je naglasio da proces pristupanja Crne Gore u Evropskoj uniji ostaje prioritet buduće vladajuće većine, kojem će u narednom periodu biti još intenzivnije posvećeni.\n“Konstatujući da dvije prijateljske zemlje imaju brojne mogućnosti za produbljivanje saradnje, Bečić se osvrnuo na dosadašnju uspješnu bilateralnu komunikaciju i izrazio zadovoljstvo činjenicom da su odnosi dvije zemlje bez otvorenih pitanja”, saopšteno je iz kabineta predsjednika Skupštine.\nGovoreći o nedavnom Izvještaju Evropske komisije, Neđeši kazao je da će Crna Gora i dalje imati prijateljsku i partnersku podršku Mađarske na putu ka Evropskoj uniji. On je istakao da je za Mađarsku od velike važnosti da zemlje Zapadnog Balkana budu dio Unije i izrazio očekivanje da će Crna Gora biti prva sljedeća članica.\nOvom prilikom, Neđeši je u ime predsjednika Parlamenta Mađarske, uputio je čestitku novoizabranom predsjedniku Skupštine.\nBečić je kazao da novu parlamentarnu većinu očekuju brojni izazovi, ali da je crnogorsko društvo pokazalo zrelost i iskazao uvjerenje da će se svi politički subjekti izdignuti iznad pojedinačnih partijskih interesa.


Četvrtak, 07 Decembar 2017 16:58\nPrivreda Srpske ove godine je zabilježila pozitivne pomake, ali oni još nisu dovoljni za bolji standard stanovništva, zbog čega privrednici i ekonomisti apeluju na stvaranje povoljnijeg ambijenta za poslovanje i investicije i smanjenje visokih nameta.\nDok se to ne dogodi, ističu privrednici i ekonomisti, teško je očekivati bolje rezultate domaće privrede.\n"U ovoj godini bilježimo veći rast izvoza u odnosu na uvoz i pozitivne pokazatelje u proizvodnji. Ti podaci nam govore da smo, uprkos uslovima u kojima se nalazimo, imali dosta dinamične aktivnosti. Međutim, ocjena je da se u ovoj godini nije ništa značajno promijenilo u odnosu na 2016. u pogledu neophodnog rasterećenja privrede. Vlada nam je obećala da će za tim posegnuti tek od 2019, iako je to bio naš ključni zahtjev. To znači da ništa bolje ne možemo očekivati ni u idućoj godini u vezi sa smanjenjem nameta", kazao je potpredsjednik Privredne komore RS Mihajlo Vidić.\nPoslovna zajednica se i dalje bori sa problemom likvidnosti, nedostatkom investicija i u posljednje vrijeme manjkom kvalifikovane radne snage zbog neusklađenosti obrazovnog sistema i tržišta rada.\n"Ovu godinu posebno su obilježile velike migracije stanovništva, uglavnom u zemlje EU. Nekada smo se hvalili kvalifikovanom radnom snagom, a sada smo izgubili tu prednost jer nam je dio tih radnika otišao u penziju, a drugi u inostranstvo. Zbog toga već imamo nedostatak kadra u građevinarstvu i drvopreradi", kazao je Vidić.\nIste stavove dijele i u Uniji udruženja poslodavaca RS, navodeći da je evidentno da je Srpska ove godine imala rast bruto domaćeg proizvoda i zaposlenosti, ali da je to pratilo i povećanje javnih prihoda, iako bi bilo bolje da je pozitivni trend iskorišćen za rasterećenje privrede i podsticanje razvoja.\n"Sve to zajedno nije dovoljno da bismo stvorili modernu ekonomiju i društvo. Ostaju neriješeni problemi koji se odnose na poboljšanje poslovnog ambijenta. Očekujemo da ćemo od iduće godine početi raditi na smanjenju oporezivanja rada, parafiskalnih nameta i reformi obrazovanja", kazao je direktor Unije udruženja poslodavaca Saša Aćić.\nSkener ekonomista pokazuje da u 2017. godini u privredi RS nije bilo većih promjena.\n"Najveći problem za ekonomiju je politička situacija i ako ona nastavi da se razvija u negativnom smjeru, ne možemo očekivati ni da privredi krene nabolje. Ta dešavanja već duži period u drugi plan guraju ekonomiju, a i političari su svjesni loše ekonomske situacije pa nastoje da sklone fokus razmišljanja sa ekonomije", kazao je član Udruženja ekonomista RS - SNjOT Predrag Duduković.\nVlada RS je utvrdila prijedlog programa ekonomskih reformi za period od 2018. do 2020. godine i uputila ga u Narodnu skupštinu, a u tom dokumentu predviđeno je rješavanje dijela problema na koje ukazuju privrednici i ekonomisti, ali ne i poresko rasterećenje.\nPredrag Duduković je naveo da će 2018. godina u političkom smislu biti posebno teška jer slijede opšti izbori.\n"Sigurno će biti više političkih konflikata i nestabilnosti, ali s druge strane pozitivno je da će političari pokrenuti investicije i izgradnju kako bi i na taj način došli do glasača", kazao je Duduković.\nViše iz kategorije: « Nove cijene cigareta od 2018. godine Paljani pokreću organsku proizvodnju borovnice i proizvoda od borovnice »


Okolić: Još nisu definisane lokacije na kojima će biti šatori - Virus korona - BiH\nFoto: N.N. | Okolić: Još nisu definisane lokacije na kojima će biti postavljeni šatori\nSrna 17.03.2020 17:20\nOkolić kaže da je Ministarstvo odbrane BiH u punoj spremnosti od prije nekoliko dana kada je riječ o pandemiji virusa korona i da se preduzimaju mjere i nakon sinoćnje sjednice Predsjedništva i današnje sjednice Savjeta ministara.\n"Te mjere se odnose na ispunjavanje zahtjeva nadležnih institucija prema Ministarstvu odbrane BiH i odobrenja Predsjedništva BiH da se mogu angažovati materijalno-tehnička sredstva i prateći resursi Oružanih snaga BiH za potrebe sprečavanja širenja virusa korona", rekao je Okolić.\nOn je dodao da još nisu definisane lokacije na kojima će biti postavljeni šatori u kojima bi bili smješteni ljudi koji dolaze u BiH iz drugih zemalja.\n"Još nismo dobili ni zahtjev, a očekujemo da će on večeras ili eventualno sutra biti upućen u Ministarstvo odbrane BiH", kaže Okolić.\nOn je dodao da će konkretne lokacije određivati nadležne institucije koje se budu time bavile.\n"Ministarstvo će ispuniti svoje obaveze, a to je da se na traženim lokacijama postave šatori Oružanih snaga sa pratećim personalom i obezbjeđenjem. Na kojim će to lokacijama biti, da li na jednoj ili više, a pretpostavljam da će ih biti više, o tome možemo govoriti kada dobijemo određene zahtjeve", precizirao je Okolić.\nOn je izrazio nadu da će Ministarstvo odbrane imati dovoljno kapaciteta i materijalno-tehničkih sredstava da odgovori novonastaloj situaciji kada je riječ o pandemiji virusa korona.\n"Međutim, nikada se to sa sigurnošću ne smije reći i sve zavisi od razvoja pandemije", istakao je Okolić.\nOn je pojasnio da Ministarstvo odbrane čeka zahtjeve koji će se upućivati preko Koordinacionog tijela BiH koji je danas formirao Savjet ministara i da će sa tim zahtjevima ići ka Predsjedništvu koje je već dalo generalnu odluku da ovo ministarstvo može i da je u obavezi da pruži svaku pomoć u interesu suzbijanja virusa korona.\n"Ovo ne znači da i entitetske nadležne institucije ne mogu da upućuju zahtjeve Ministarstvu odbrane BiH. Ukoliko bude više zahtjeva po istim pitanjima, Koordinacioni tim će odlučivati i koordinisati te zahtjeve", zaključio je Okolić.\n"Najveći izazov biće šatorski karantini koje ćemo raditi sa Oružanim snagama BiH, kao i izmjena zakona o javnim nabavkama, što je traženo iz Federacije BiH. O tome ćemo se tek izjašnjavati", rekao je Tegeltija na konferenciji za novinare u Sarajevu.\nMirko Okolić Ministarstvo odbrane BiH Oružane snage BiH


Na leto u Istru: Sezonski poslovi za mlade iz Srbije – EXIT Festival 2020 Na leto u Istru: Sezonski poslovi za mlade iz Srbije – EXIT Festival 2020\n12. aprila 2018. — Autor: EXIT\nJedna od najboljih turističkih kompanija u Istri „Plava Laguna“, koja je ujedno i domaćin EXIT timu u Umagu u vezi sa organizacijom festivala Sea Star, pokrenula je veliki konkurs za sezonsko zapošljavanje u svojim objektima. „Plava Laguna“ širom otvara vrata za sve mlade ljude iz Srbije koji bi želeli da postanu deo njihovog tima! Ova kompanija godišnje zapošljava oko 3.000 radnika u svojim destinacijama Poreč i Umag, gde će ove godine od 24. do 27. maja biti održano drugo izdanje Sea Star festivala. Najveći broj upražnjenih mesta namenjen je mladim ljudima koji će biti u svakodnevnom kontaktu sa gostima hotela. Prosečna plata je od 450 do 650 evra, u zavisnosti od radnog mesta, a zaposlenima su obezbeđeni hrana i smeštaj, koji se nalazi na samoj obali, kao i zdravstveno i penziono osiguranje.\n„Ako želite da ove sezone radite na obali Jadranskog mora i uživate u jedinstvenom ambijentu čarobne i prelepe Istre, onda je ovo firma za vas, čak i ako ne posedujete kvalifikovanu diplomu. Uslovi zapošljavanja su jedni od najboljih u regionu, ove godine uvećani u proseku 7 posto za sve radnike“, izjavio je Ronald Korotaj, član Uprave Plave Lagune i pozvao sve zainteresovane da se prijave za posao.\nPodršku ovoj inicijativi pružila je i organizacija Novi Sad – Omladinska prestonica Evrope 2019. godine. „Statistika kaže da je u Srbiji preko 100 000 mladih ljudi nezaposleno i da mladi kod nas u svet rada ulaze jako kasno. OPENS smatra da je ovo sjajna prilika za mlade da se za vreme letnje pauze angažuju i steknu iskustvo ili da postojeće obogate za novo. Tema zapošljavanja i potreba za povećanjem zapošljivosti mladih jedna je od najaktuelnijih tema i izazova poslednjih godina, kao i jedan od stubova u našoj aplikaciji“, rekla je Valentina Antić, koordinatorka za međunarodnu saradnju OPENS-a i dodala da Novi Sad kao Omladinska prestonica Evrope za 2019. godinu podržava ideju „Plave lagune“ da u ovoj letnjoj sezoni pruži priliku mladim ljudima da steknu radno iskustvo.\nProfesionalnost „Plave Lagune“ odlikuje se savesnim odnosom ne samo prema turistima, već i prema osobama koje u njihovim objektima rade sezonske poslove. Zaposleni će biti prijavljeni na zdravstveno i penziono osiguranje, biće im pokriveni troškovi prevoza u dolasku i odlasku i imaće jedan slobodan dan u nedelji.\nPrijavni formular i više informacija o sezonskom zaposlenju u „Plavoj Laguni“ možete pronaći na Fejsbuk stranici „Posao u Plavoj Laguni“.


Novosti | EuroMetali\nDoboj Jug, 25. maj 2018. – Euro – metali, vodeći distributer u oblasti metalurgije u Bosni i Hercegovini, investicijom u nova tehnološka rješenja obrade metala ušao je u novi segment poslovanja. Tako je u Dobj Jugu instaliran CNC plazma - rezač koji siječe limove debljine do 40mm i CNC gasni rezač koji može rezati limove debljine do 200mm, a riječ je o posljednjoj generaciji CNC mašina sa 3D glavom, navodi se u saopćenju Euro – metala.\nDoboj Jug, 26. januar 2018. –Euro metali, lider u distribuciji proizvoda i poluproizvoda crne i obojene metalurgije u BiH, u prošloj 2017. godini ostvarili su prihod od 37,9 miliona KM što predstavlja rast od 35% u odnosu na 2016. godinu, čime je dodatno učvršćena liderska pozicija ove kompanije. Razlozi za ovo značajno povećanje prihoda u prošloj godini su kupovina slovenske kompanije Mersteel u BiH, kao i proširenje asortimana i ulazak u segment tzv. «specijalnih čelika», saopćili su iz ove kompanije.


Američka investiciona banka “JPMorgan Chase” zatražila je dozvolu od kineskih regulatora za osnivanje kineske kompanije za trgovinu hartijama od vrednosti u kojoj bi imala kontrolni udeo, koristeći nove kineske zakone usmerene na dalju liberalizaciju ekonomije.\n“JPMorgan Broking” zatražio je 10. maja dozvolu za otvaranje inostrane investicione kompanije s 51-postotnim vlasničkim udelom, objavila je u četvrtak u saopštenju Kineska komisija za regulaciju hartija od vrednosti (CSRC).\n"CSRC će sprovesti odgovarajuću reviziju efikasno, u skladu sa zakonom", navodi se u saopštenju.\n“JPMorgan” se odlučio na taj potez nakon što je kineski regulator objavio da su odgovarajuće zahteve, zasnovane na novim propisima, već podneli švajcarski UBS i japanski “Nomura Holdings”.\nKineski zakoni su dugo sprečavali inostrano vlasništvo nad finansijskim kompanijama u Kini, odvraćajući globalne banke od samostalnog poslovanja u azijskom ekonomskom gigantu i ograničavajući njihov rast.\nProšle godine Peking je najavio da će ublažiti ograničenja vlasničkih udela u industriji finansijskih usluga, što se vremenski poklopilo s posetom američkog predsednika Donalda Trampa Kini.\nKineske vlasti su u aprilu ispunile to obećanje, dozvoljavajući stranim ulagačima preuzimanje 51-postotnog udela u kompanijama za trgovinu hartijama od vrednosti i fondovima, obećavši da će na kraju stranci moći biti i isključivi vlasnici takvih kompanija.\nLiberalizacija sektora finansijskih usluga ide ruku pod ruku s najavom sličnih planova za autoindustriju, prenosi Seebiz.\nPeking je obećao da će otvoriti ekonomiju, a nastoje da otklone pretnju trgovinskog rata sa Sjedinjenim Državama, koje ih optužuju za nepoštenu trgovinsku politiku fokusiranu na osiguravanje prednosti domaćim kompanijama.\nPotpredsednik kineske vlade Liu He otputovaće iduće nedelje u Vašington kako bi sa američkim zvaničnicima razgovarao o trgovini. Prošlonedeljnii razgovori u Pekingu nisu urodili plodom.\nBanka Engleske zadržala istu kamatu, funta pala\n“Direktna banka” kupila “Pireus banku”\nRekordan profit "JPMorgan Chase" zbog novih poreskih pravila\nPredsednik “JPMorgan Chase” Jamie Dimon: Financijska kriza je neizbežna


RTS :: Selaković za RTS: Pružili smo ruku Crnoj Gori, želimo najbolje odnose\nPolitika Selaković za RTS: Pružili smo ruku Crnoj Gori, želimo najbolje odnose\nnedelja, 29. nov 2020, 19:39 -> 20:21\nNikola Selaković je, gostujući u Dnevniku RTS-a, rekao da je uveren da ambasador Srbije u Crnoj Gori Vladimir Božović nije učinio diplomatski preršaj, kako je navedeno u obrazloženju i proglašenju za personu non grata u Podgorici.\n"A i ako jeste, to nije razlog da bude proglašen personom non grata. Nije govorio o najvišem zakonodavnom telu, o odlukama Velike narodne Skupštine iz 1918, govorio je u pomirljivom, miroljubivom tonu, govorio je da to, ako se razlikujemo o pogledima iz prošlosti, nije razlog da ne budemo sada bliski", naveo je šef srpske diplomatije.\nSrbija je, kaže Selaković, pokazala da ima dostojanstvo i reagovala recipročno, dajući rok crnogorskom ambasadoru 72 sata da napusti Srbiju. To odluku Srbija je danas povukla.\n"Pokazali smo koliko smo veliki kao država i koliko je važno da imamo najbolje moguće odnose sa Crnom Gorom, pokazali smo pruženu ruku. Spremni smo da ulažemo u to", naveo je ministar spoljnih poslova, dodajući da država Srbija ne može da pređe preko činjenice da su 30 odsto stanovnika Crne Gore naši sunarodnici.\nOdnosi između Srbije i Crne Gore, kako kaže, nisu tek bilo koji odnosi.\nSmatra da je poništavanje odluka iz 1918. imalo za cilj da se stvori legitimni osnov za obračun sa SPC.\n"Ako proglasite odluke Podgoričke skupštine i tvrdite da je bila okupatorska, o čemu ne govore istorijske činjenice, onda je to uvod za obračun sa SPC. Drugačije prikazivanje i uloge i delovanja države Srbije, srpske vojske, vlade od 1914-1918. kao kontra onome što naš narod posmatra, nije ono što mi delimo i to nije naš stav", istakao je šef srpske diplomatije.


Kluge: 100.000 doza vakcine Fajzer stiže prije nego što je planirano - BIGportal.ba\n5 Maja, 2021 5 Maja, 2021 01616\nU narednom periodu očekujemo više isporuka da bi se što prije vakcinisale najranjivije grupe – istakao je Kluge u razgovoru sa ministrom zdravstva Federacije BiH Vjekoslavom Mandićem.\nZdravstveni sistem u BiH nije kolabirao, kao što je bio slučaj u većim i jačim zemljama. Borba još nije gotova, ovo je maraton koji traje i trebaju nam zdravi zdravstveni i socijalni radnici kako bismo ovo prebrodili – istakao je Kluge, te dodao da bi nove doze vakcina trebale da stignu u BiH za nekoliko dana.\nIzloženi smo stalnim pritiscima, te mislim da smo sačuvali zdravstveni sistem i da još možemo odgovoriti na ovu situaciju. Potvrdili smo da je neophodna saradnja sa SZO da bismo unaprijedili zdravstveni sistem – rekao je Mandić.\nNove pretnje u Hrvatskoj, psovali “majku četničku”\nPodignuta optužnica protiv tri bivša direktora Zavoda “Pazarić”\nRodik stao u odbranu Britanke\nKrvavi obračun migranata u centru Beograda\nM. 12 Septembra, 2021 13 Septembra, 2021\nKurc: Pandemija prošla, izuzev za nevakcinisane\nMasovna tuča na izletištu kod Doboja, muškarac ranjen


U jeku novogodišnjih praznika, prvi udar po džepu u novoj, 2018. godini osetiće svi ljubitelji kafe, kada bi cena ovog proizvoda mogla da poskupi za preko 100 dinara po kilogramu. To znači da, ukoliko ste za pakovanje od 200 grama kafe izdvajali 220 dinara, od januara ove godine to zadovoljstvo će vas koštati 242 dinara. Iako su izmene Zakona o akcizama stupile na snagu još u januaru ove godine, sama primena ove odredbe odložena je za narednu. Tako će s prvim danom nove godine akciza na svežu kafu biti 85,75 dinara po kilogramu, a 107,18 po kilograma na prženu. Minula godina svakako nije bila povoljna za ovaj crni napitak jer se skroman rod u Brazilu i Vijetnamu, koji su ujedno i najveći proizvođači na svetu, usled loših klimatskih uslova odrazio na cene kafe na svetskom tržištu. To je, prema rečima ekonomiste Saše Đogovića, rezultiralo time da je, gledajući oktobar ove i prošle godine, cena grupacije čaj/kafa/kakao porasla za 8,9 odsto u korist 2017.\nVEĆE AKCIZE PO ZAHTEVU EU Skuplje cigarete i alkohol u 2017. godini


Neophodne mjere rasterećenja privrede\n15.10.2014. / 15:52\nBANJALUKA, Upravni odbor Privredne komore Republike Srpske smatra da je neophodno preduzeti mjere rasterećenja privrede kako bi se postigao veći stepen razvoja, zaposlenosti i konkurentnosti, saopšteno je iz Privredne komore.\nNa današnjoj sjednici Upravnog odbora, kojoj su prisustvovali i članovi Skupštine Unije udruženja poslodavaca Srpske, razmatran je prijedlog poslovne zajednice za mjere ekonomske politike Srpske za narednu godinu s ciljem unapređenja uslova poslovanja i stvaranja povoljnijeg poslovnog ambijenta.\nMeđu prioritetnim zahtjevima navodi se rasterećenje privrede kroz smanjenje fiskalnih i drugih nameta, a koje bi trebalo da bude osigurano kroz izmjene Zakona o porezu na dohodak, odnosno u vraćanju stope poreza i doprinosa na lična primanja na nivo od prije izbijanja svjetske ekonomske krize i povećanje neoporezivog dijela na nivo najniže plate u Srpskoj.\nPoslovna zajednica smatra da se rasterećenje privrede može ostvariti i kroz izmjenu Zakona o dječijoj zaštiti sa ciljem sistemskog rješavanja porodiljskog bolovanja, odnosno obezbjeđivanja da se poslodavcima refundacija porodiljskog bolovanja vrši u bruto iznosu.\nMeđu neophodnim mjerama nalazi i donošenje novog zakona o radu, koji bi bio prilagođen tržišnim uslovima privređivanja sa ciljem povećanja mobilnosti radne snage, stepena odgovornosti i smanjenja opterećenja privrede.\nTakođe se smatra potrebnim da se izvrši reforma javne uprave, rješavanje nelikvidnosti privrede i vanbudžetskih fondova, te mjere podrške i podsticaji privredi.\nPrivrednici, takođe, zahtijevaju da u proceduru imenovanja ministra iz oblasti privrede bude uključena poslovna zajednica, kako bi se obezbijedilo da ovu funkciju obavlja osoba koja na najbolji način može doprinijeti razvoju ekonomskog sektora.\nKompletan prijedlog mjera poslovne zajednice Srpske za mjere ekonomske politike Srpske za narednu godinu, Privredna komora će do kraja ovog mjeseca uputiti Vladi Srpske i predstaviti javnosti, uz očekivanje da će mandatar za sastav nove Vlade Srpske u svoj ekspoze i program rada buduće izvršne vlasti uvrstiti prijedloge poslovne zajednice.\nTagovi: mjereposlovna zajednicaprivredna komorarasterecenje


Đurašković: Cetinjska vlast nema kapacitete za planiranje projekata - CdM\nPolitika Odbornik SDP-a kritikovao lokalnu upravu\nCetinjska vlast nema kapaciteta za planiranje projekata i to se najbolje vidi po tome što nekih projekata koji su bili u planu razvoja za 2018. i ovu godinu sada za 2020. uopšte nema, a da njihova realizacija nije ni započeta, tvrdi Nikola Đurašković\nodbornik OO SDP Cetinje.\n“Najveći broj projekata se prepisuje iz godine u godinu a da njihova realizacija izostaje ili se realizuju poput gradskog stadiona na kojem radi pet do sedam radnika. Nema ni podataka koliko je priprema tih projekata, koji su sada izostavljeni i nerealizovani, koštala poreske obveznike niti ko je odgovoran za propuste u Opštini koja je dužna 38 miliona eura.\nZbog toga su ovakve rasprave idealne da se podvuče crta i javno saopšti da je lokalna vlast do sada bila nesposobna da riješi probleme grada, čak i uz veoma izdašnu pomoć države i krajnje je vrijeme da se tome stane na put, kako bi Cetinje konačno krenulo naprijed”, zaključio je Đurašković.\nTagsCetinje lokalna vlast Nikola Đurašković projekti Socijaldemokratska partija SDP\nzbog koalicije sa partijama koje ne priznaju suverenu Crnu Goru I Crnogorsku naciju nikad vas više Cetinjani neće glasat pa šetajte Crnom Gorom, obećajte zlatna brda i doline, med i mlijeko koliko god vas je volja.\nDobri i pošteni momak iz koje god da je partije.\nA evo Bujo nema ga “odavno”u javnost,a bit ce fin kad “poraste”.E da mu se “dovatiti”kakve titule,ma bi se “pruzio”dva prsta u sirinu.\nTako je, samo oštro po njima!


pink.rs | DAČIĆ ZA TV PINK: Međustranački dijalog u 'umrtvljenoj fazi', čekamo na evropske parlamentarce\nPredsednik Skupštine Srbije Ivica Dačić rekao je za TV Pink da je međustranački dijalog trenutno u "umrtvljenoj fazi".\nDačić je gostujući u Novom jutru TV Pink rekao da se, što se tiče međustranačkog dijaloga, čekaju evropski parlamentarci.\n- Ja imam redovne kontakte sa nekim strankama koje se javljaju i već su donele različite platforme za dijalog, koji je sada u umrtvljenoj fazi. Čekam evropske parlamentarce koji su inače toliko pričali o tom dijalogu. Nakon toga, kad sam ja izašao i rekao, hajde možemo odmah, oni kažu, pa nemojte odmah. Sada oni treba da imaju neku pripremu - rekao je Dačić za TV Pink,\nNa pitanje da li su potrebni posrednici u dijalogu, Dačić kaže da je dijalog dogovoren još ranije. Takođe je nagalsaio da bi sada odustajanje od dijaloga bilo "uzeto za zlo", a to, dodaje, niko ne želi.\n- Znate kakvi su Evropljani, oni uzmu spisak i kažu, složili ste se da imamo dijalog, a sad nećete, to je minus - rekao je Dačić, koji je takođe dodao da su neki zahtevi opozicije nerealni, ali da će se dijalog svakako voditi uprkos određenom stavu i zahtevu opozicije.\n- Juče smo imali pravi rat u opoziciji - kazao je Dačić i dodaje da je došlo do konfuzije.\n- Tu se ne zna ko koga napada i ko se za šta zalaže. U dijalogu ja ne znam sa kim bismo tu razgovarali, ali imam već dve-tri platform koje su došle od raznih opozicionih stranaka - rekao je Dačić.\nOn dalje kaže da će videti šta će biti u dijalogu, ali na kraju krajeva to, dodaje, nije glavna star u našoj zmelju, već borba za ljudske živote, za vakcinaciju i ekonomski opstanak.\n"Vučiću vez duže vreme preti opasnost od klanova"\nPredsedniku Srbije Aleksandru Vučiću vez duže vreme preti opasnost kroz spregu kriminalnih klanova iz Srbije i Crne Gore, rekao je Dačić.\n- Logično je u uslovima kada Srbija udara na mafiju i kriminal da se može očekivati objedinjen odgovor i zato je važno da se obrati puna pažnja na informacije koje su se pojavile - rekao je Dačić komentarišući pisanje medija o ugroženosti predsednika Vučića.\nOn je dodao da ga i ne čudi da Vučiću prete sa strane s obzirom da su mu život, kako je rekao, ugrožavali i ljudi u Beogradu koji su trebali da ga šttite, a koje je on na neki način politički stvorio. Dačić se osvrnuo i na izjavu Mila Djukanovića koji krivi vlast u Srbiji, a koju personifikuje Aleksandar Vučić, za to što je izgubio izbore u Crnoj Gori, ocenjujući da su takve izjave licemerne.\nPodsetio je i da je bivša vlast u Crnoj Gori donela Zakon o slobodi veroispovesti, a to je, kaže, bila kap koja je prelila čašu, te dodao da Djukanović nije izgubio izbore zbog mešanja Srbije nego zato što je pokrenuo pitanja koja su donela prevagu drugoj strani.\nDačić je preneo i "savet" visokog zvaničnika EU koji je, kako je naveo, nedavno predsedniku Vučiću rekao da Srbija treba da bude malo "poniznija" i da se ne hvali kako ima dobre rezultate u ekonomiji i vakcinaciji, jer to iritira druge u okruženju.\n- To je tako licemerno. Vi nikom ne pretite, a sad ne možete da kažete ni da imate dobre rezultate - ukazao je Dačić. On je ocenio da EU zemlje Zapadnog Balkana "trpa u isti koš" i da smatra da je to bure baruta, a poruka je, kaže, ranije bila drugačija, da će put ka Evropskoj uniji biti zasnovan na pojedinačnim zaslugama. Napominje da je Srbija imala korektan stav prema regionu, dodajući da je i pomagala.


Državni sekretar SAD Antoni Blinken (drugi desno) i savetnik za nacionalnu bezbednost Džejk Salivan (desno) na sastanku na Aljasci s izaslanikom kineskog lidera Jang Điečijem (drugi levo) i ministrom spoljnih poslova Vang Jiem (levo), 18. mart.\nPrvi razgovori licem u lice na visokom nivou dve najveće svetske ekonomije otkako je na dužnost stupio američki predsednik Džo Bajden (Joe Biden), počeli su obostranim oštrim kritikama u uvodnim rečima pred međunarodnim medijima.\nAmerički državni sekretar Antoni Blinken (Antony), kome se pridružio savetnik za nacionalnu bezbednost Džejk Salivan (Jake Sullivan), izneo je sijaset zamerki na postupke Kine, uključujući sve militantniji stav prema Tajvanu, interniranje pripadnika muslimanskih manjina u zapadnoj provinciji Sinđang, brutalno suzbijanje demokratije u Hong Kongu i ekonomski pritisak na Australiju.\nJang Đieči, član Politbiroa i najviši izaslanik kineskog lidera Si Đinpinga, koji je predstavljao Peking na Aljasci zajedno s ministrom spoljnih poslova Vang Jiem, rekao je da SAD imaju "hladnoratovski mentalitet" i da "huškaju" države da napadnu Kinu. Takođe je uputio oštre kritike američkim zvaničnicima zbog, kako je rekao, rasnih problema.\nRuski predsednik Vladimir Putin (desno) dočekuje kineskog kolegu Si Đinpinga u Moskvi 2019. Jačanje pritiska sukoba supersile mogao bi postati sve teži za male zemlje jer moraju da sarađuju s Rusijom, koja se sve više približava Kini kako veze Moskve i Vašingtona dostižu najniži nivo u istoriji.\n"Evroazija nije u središtu američko-kineskog suparništva", rekao je za RSE Daniel Marki (Markey), profesor na Univerzitetu Džons Hopkins i bivši zvaničnik Stejt departmenta za južnu Aziju. "To ne znači da taj region neće biti važan za praćenje, ali najoštriji rivalitet se odvija bliže istočnim obalama Kine, a ne u zapadnom dvorištu."\nIstočne obale naspram 'zapadnog dvorišta'\nNa sastanku je Peking izneo široku agendu koja je pokazala sve veću samouverenost kineskog rukovodstva širom sveta. Kineska ekonomija je izdržala trgovinski rat s administracijom predsednika Donalda Trampa (Trump) i snažno se oporavila od finansijskih poteškoća koje je donela pandemija.\nVisoki kineski izaslanik Jang Đieči (desno) i ministar spoljnih poslova Vang Ji u Enkoridžu. Jang je optužio SAD za "hladnoratovski mentalitet" i rekao da "huškaju" zemlje da napadnu Kinu.\n"To što Peking radi širom Evroazije je značajno i imaće posledice ako bude mogao da ostvari svoje ciljeve, ali to nije nimalo lako", rekao je Marki.\nKineski predsednik Si Đinping (desno) i tadašnji kazahstanski lider Nursultan Nazarbajev, povlače simboličnu polugu tokom ceremonije otvaranja novog centra za teretni železnički saobraćaj između zapadne Kine i zapadne Evrope, Astana, 8. jun 2017.\n"Postojala je želja da Kina izbegne previše otvorenu konfrontaciju sa Zapadom, što govori zašto su kineske strategije tražile mogućnosti širom Evroazije", rekao je za RSE Edvard Lemon (Edward), stručnjak za centralnu Aziju s Teksaškog univerziteta A&M. "Kina će nastaviti da povećava svoju ulogu u regionu, posebno dok (SAD) nastavljaju povlačenje iz Avganistana."\n"Centralna Azija nije poprište američko-kineskog rivalstva, ali neće biti lako (da se izbegne umešanost) s obzirom na to da su odnosi toliko loši, a suparništvo (SAD i Kine) raste", rekla je Nargis Kasenova (Kassenova), viša istraživačica na Harvardu koja se bavi ulogom Kine u regionu.\n"Uvek su se uvažavali lokalni senzibiliteti i verovatno će tako i ostati", rekla je ona.


Vremenska prognoza: Ljubljana\nPoštovani nalazite se na strani vremenske prognoze za selo, mesto ili grad Ljubljana. Na ovoj strani možete saznati trenutnu i dugoročnu vremensku prognozi za selo, mesto ili grad Ljubljana. Kada je reč o kratkoročnoj vremenskoj prognozi za selo, mesto ili grad Ljubljana, možete saznati trenutnu temeraturu, brzinu vetra, vlažnost, kao i atmosferski pritisak. Kada je reč o dugoročnoj prognozi vremena za selo, mesto ili grad Ljubljana možete pogledati predviđanja za opis vremena, temperaturu, pritisak i brzinu vetra.\nPrognoza vremena, Ljubljana\nSve podatke o vremenu za (selo, mesto ili grad) Ljubljana prenosimo Vam sa najboljim namerama. Ne garantujemo potpunu tačnost podataka koje pronađete na našem sajtu. Podatke o vremenu prenosimo sa ozbiljnih svetskih meteoroloških sajtova.


Rusija, žene i nasilje: Aleksandra i Olga – dve strašne priče o femicidu i pristrasnim medijima - Impuls\nObjavljeno: Petak, 20 Maj 2022 11:07\n„Bila je uznemirena zbog toga“, kaže Julija.\n„Ja sam takav kreten“, kasnije je rekao Juliji, shrvan krivicom.\n„Mislim da je u to vreme možda bila umorna. Samo je htela da se vrati kući“, kaže Julija.\n„Kakva užasna, morbidna smrt“, kaže druga prijateljica, Marina, za BBC.\nOlga je napisala „moja beba“.\n„Olga je bila veoma slatka. Veoma nevina“, kaže Dmitrij, „nikada ne biste pogodili šta će se sledeće desiti u njenom životu“.\n„Deda ubio dvadesetsedmogodišnju prostitutku u blizini Moskve“, glasio je jedan naslov.\nJedan ju je opisao kao „veoma ljupku, veoma naivnu i veoma poverljivu“.\n„Bila je veoma zabavna i veoma živahna, ali i veoma odgovorna osoba“, kaže njena prijateljica Marina.\n„Ona nikada, ni pod kojim okolnostima, ne bi dozvolila da ne dođe na posao. Ako je bolesna, popila bi neki lek, ali bi uvek došla.“\nAleksandra je postala „mlada plavuša Berjozovskog“, „nestala majka“ – priče su sada arhivirane pod oznakom „ubistvo plavuše“.\nMarina kaže da joj je bilo „čudno“ što je njena prijateljica označena na ovaj način, ali je medijsko izveštavanje bilo efikasno.\n„Aleksandra je bila obična mlada žena, majka, mogla je biti bilo koja od nas“, kaže ona.\nJedan naslov je glasio: „Da li vam je žao ove vrste nasilja?“\nDrugi je bio „Krvavi detalji o tome kako je ubijena prostitutka iz Brijanska“.\nA postojao je i onaj koji je Olgu nazvao „ku…m“, a njenog ubicu nazivao „dedom“.\nKao i u Aleksandrinom slučaju, neki izveštaji su je sveli na „plavušu“.\nTo je protivzakonito u Rusiji i pretpostavlja se da se u tom poslu suočavate sa mnogo većim rizicima“, kaže ona.\nBilo ko od nas bi mogao da se nađe u situaciji u kojoj se našla Aleksandra, ali većina ne može da zamisli da bude u koži seksualne radnice.“\n„Sada proširujemo okvir jer smo shvatili da ne računamo sve žene koje su ubijene zato što su bile žene“, kaže Anđela Me, šefica UNODC-a za statistiku i istraživanja.\nTo je važan trenutak, kaže ona, jer, ako zemlje slede okvir, „mi ćemo prvi put moći da izmerimo globalni femicid“.\n„Na taj način se osigurava da se svaka žena računa kao žrtva, bez obzira da li je majka ili seksualna radnica, bez obzira na njen društveni ili ekonomski status.“\n„Femicid je problem u celom ruskom društvu, pogađa sve Ruskinje“, kaže Ljubava, „a vlada odbija da prizna da postoji problem“.\n„Užas svega ovoga je da niko nema kontrolu nad muškarcima koji su imali istoriju rodno zasnovanog nasilja. Ovi muškarci ponavljaju zločine iznova i iznova.“\nMedijski ratovi Rusije i Zapada


Održan drugi sastanak sa predstavnicima NVO sektora i šire javnosti\nKompanija Rio Sava Exploration, ćerka firma kompanije Rio Tinto koja u Srbiji razvija projekat Jadar, danas je održala drugi Otvoreni sastanak sa predstavnicima NVO sektora i šire javnosti, kako bi nastavila transparentan dijalog sa svim zainteresovanim stranama i pružila odgovore na pitanja u vezi sa Projektom „Jadar“.\nSastanku, čija je tema bila upravljanje vodama u okviru Projekta „Jadar“, prisustvovalo je oko 70 učesnika. Predstavnici kompanije i stručnjaci uglednih naučnih institucija govorili su o snabdevanju vodom kompleksa Jadar, kvalitetu vode, monitoringu površinskih i podzemnih voda, ispuštanju otpadnih voda, izvođenju hidrogeoloških radova na projektu Jadar, kao i o sistemima za prevenciju i upravljanje poplavama. U okviru sastanka, odgovoreno je i na veliki broj pitanja učesnika u vezi sa navedenim temama.\n„Svesni smo da kompleksnost i veličina Projekta „Jadar“ izazivaju pažnju javnosti u svakom segmentu poslovanja. Pitanje životne sredine je već neko vreme u fokusu, a u okviru njega i tema upravljanja vodama. Za našu kompaniju je od velike važnosti odnos prema životnoj sredini i klimatskim promenama, i u skladu sa tim upravljanju vodama se pristupa prema najvišim standardima u svim operacijama Rio Tinta, kako bi se ispunili ciljevi održivosti na koje smo se obavezali. Kada govorimo o Projektu Jadar, u zaštitu životne sredine, kompanija Rio Tinto planira da investira preko 100 miliona dolara, a u postrojenje za preradu voda blizu 40 miliona dolara. Projekat Jadar će primeniti najviše standarde kada su u pitanju upravljanje vodama, bezbednost i zaštita od poplava.“, Margareta Milosavljević, glavni savetnik za zaštitu životne sredine.\nRio Sava će i u narednom periodu nastaviti da organizuje otvorene sastanke u vezi sa razvojem Projekta „Jadar“, a sledeći sastanak na temu upravljanja otpadom u okviru Projekta „Jadar“ biće održan sredinom jula.


Snage EU u BiH i dalje tvrde da je Ratko Mladić boravio u vojnim objektima u Han Pijesku - 2005-01-11\nSnage evropske unije u BiH i dalje tvrde da je haški optuženik Ratko Mladić boravio u vojnim objektima u Han Pijesku, jer za to imaju kredibilne dokaze, rekli su danas portparoli ovih organizacija na konferenciji za novinare u Sarajevu.\nPodsjećamo, Ministarstvo odbrane BiH saopćilo je jučer da istražni tim, na čelu sa glavnim inspektorom Ministarstva generalom Rizvom Plehom, nije utvrdio da su vojni objekti na lokaciji Crne Rijeke, kod Han Pijeska, korišteni za skrivanje Ratka Mladića.\nOdgovarajući na pitanje novinara da li će EUFOR domaćim vlastima ponuditi dokaze o boravku Mladića u Han Pijesku, portparol EUFOR-a Bridget Rouz je rekla da ove snage ne mogu otkrivati prirodu i izvore svojih informacija.\n"Kada možemo da razmjenjujemo informacije sa domaćim vlastima, a da ne kompromitujemo svoje izvore, mi to činimo, dok u suprotnom ne možemo", rekla je Rouzova, dodajući da nije riječ o nepovjerenju prema vlastima u BiH.\nGlasnogovornik OHR-a Kevin Saliven podsjetio je da je visoki predstavnik Pedi Ešdaun prije nekoliko sedmica zatražio od Ministarstva odbrane BiH da ispita ove navode i da utvrdi korake kojima će biti onemogućeno da se slične situacije ponove.


Vremenska prognoza za leto 2018 - Domino Magazin\nNaslovna Život Gradski život Vremenska prognoza za leto 2018\nAko vas zanima vremenska prognoza za leto 2018 na pravom ste mestu. Poznati meteoroški servis Accuweather najzad je objavio svoju dugoročnu vremensku prognozu za ovu letnju sezonu u Evropi pa i Srbiji i celom Balkanu.\nCentralna i zapadna Evropa će se suočiti sa dugotrajnim toplotnim talasima. Od juna do avgusta se očekuju temperature koje prelaze 32 stepena. Najtopliji dani će dostići i 38 stepeni, pogotovo u Italiji i Francuskoj.\n“Postoji zabrinutost zbog dugotrajnih toplotnih talasa tokom leta što bi moglo da bude opasno sa mlađu decu i stare”, kaže stariji meteorolog Alan Reppert.\n“Druga zabrinutost je loš kvalitet vazduha što može da ugrozi osobe sa hroničnim bolestima.”\nZbog visoke temperature širom Evrope postoji rizik od šumskih požara.\nVremenska prognoza za leto 2018 – Srbija\nDobar deo Evrope će imati suvo leto sa manje padavina od proseka, dok se na Balkanu mogu očekivati oluje ali i nešto više padavina.\nBaš kao i tokom proleća vremenska prognoza za leto 2018 ukazuje da postoji veliki rizik od poplava.\nPrognostičari iz Britanije očekuju duže periode nestabilnog vremena, uz kišne periode koji mogu potrajati i duže od tri dana.\nMoguće su poplave i klizišta.\nNa Balkanskom poluostrvu i Srbiji se zato tokom leta 2018. ne očekuju dugi periodi toplotnih talasa, poput onih prošlog leta.\nIstočna Evropa će takođe biti pod rizikom od oluja u kombinaciji visokih temperatura. Najveći rizik od opasnih oluja preti Pragu, Wroclawu, Varšavi kao i Minsku. Ove letnje oluje mogu da prate veoma snažni vetrovi i poplave nošeni toplim vazduhom sa Mediterana.\nPostoji strah da bi to moglo da ugroži saobraćaj a očekuje se i javljanje tornada u ovim krajevima.\nDakle, vremenska prognoza za leto 2018 u Srbiji podrazumeva: hladnije vreme od proseka, kraće periode toplotnih talasa, manje padavina ali i rizik od oluja i snažnih padavina. “Najviše oluja se očekuje u poslepodnevnim i večernjim satima”, kaže prognostičar Tyler Roys.\nprognoza za leto 2018\nvremenska prognoza 2018\nvremenska prognoza leto 2018\nPrethodni članakZaboravite uranijum, ZAŠTO O OVOME niko ne priča\nSledeći članakEvo gde ima života van Zemlje (verovatno)


Jasenica i Kubršnica tokom noći ozbiljno narasle – Palanačke novine\nJasenica i Kubršnica tokom noći ozbiljno narasle\nby Palanačke · 8 marta, 2016\nNivoi reka Jasenice i Kubršnice veoma su porasli u odnosu na prethodni dan. Jutros, 8. marta oko sedam časova, naš reporter je bio na licu mesta kod mosta iza Instituta za povrtarstvo gde je nivo Jasenice drastično veći, dok je kod Uzun-ćuprije voda već stigla do podnožja poslednjeg bedema, tik uz magistralni put Palanka-Plana.\nReka Kubršnica takođe je potpuno van osnovnog korita i proširila se do podnožja poslednjeg bedema.\nU slučaju obilnijih padavina, kakve se najavljuju od četvrtka 10. marta, Palanci ponovo preti izlivanje ove dve reke.\nDelegacija „Palanačkih“ u Škofja Loki\n14 januara, 2014\nMemorijal „Pilot Mihailo Petrović” na aerodromu „Rudine“\nNext story Laseri u službi zaštite kulturne baštine\nPrevious story Jasenica i Kubršnica rastu


Džikić zna kvalitete, ali i mane Partizana - Sportske.net\nDžikić zna kvalitete, ali i mane Partizana\nPoštuje trener Budućnosti svoj nekadašnji klub\nABA liga moćno najavila derbi u ''Morači'', ogromni redovi pred halom!ABA liga moćno najavila derbi u ''Morači'', ogromni redovi pred halom!Budućnost rekordom Evrolige podsetila na čudesnu utakmicu sa Partizanom! Šta se sutra crno-belima sprema?Budućnost rekordom Evrolige podsetila na čudesnu utakmicu sa Partizanom! Šta se sutra crno-belima sprema?Zašto za Trinkijerija Partizan nije favorit u Podgorici i šta je sa Zagorcem\nDerbi osmog kola ABA lige igra se sutra u Podgorici: četvrta Budućnost dočekuje peti Partizan. Trener šampiona lige Aleksandar Džikić dobro poznaje crno-bele, čiji je bio trener.\n"Naš protivnik je vrlo ozbiljan, vrlo ambiciozan, potezi koje vuku su potvrda toga. Znamo sa kakvim željama dolaze, organizacija putovanja za Rusiju im omogućuje i dodatno vreme za pripremu ove utakmice. Promenili su način igre, veliki broj situacija u odbrani pokušavaju da reše preuzimanjima. Dobro trče, u dobroj su šuterskoj formi. Svesni smo njihovih kvaliteta i mana", rekao je Džikić za sajt kluba.\nTrener Partizana Andrea Trinkijeri istakao je Nemanju Gordića kao jednu od glavnih pretnji ekipe Budućnosti, a plejmejker Podgoričana želi da njegov tim nastavi sa dobim partijama nakon prve pobede u Evroligi, nad Baskonijom u četvrtak, i nad šampionom Crne Gore Mornarom pre toga.\n"Ritam je jak, sve utakmice su izuzetno teške pa tako i ova sa Partizanom. Očekivanja su da nastavimo sa dobrom igrom iz prethodna dva meča. Partizan ima kvalitet i svakako da ćemo probati da se pripremimo što bolje, iako ima jako malo vremena", rekao je Gordić.


Još mesec dana traju prijave za Sony World Photography Awards 2018.\nFotografi širom sveta imaju još mesec dana da se prijave za učešće na jedanaestom Sony World Photography Awards. Tim povodom, Svetska organizacija za fotografiju objavila je najnoviju selekciju tek pristiglih fotografija u Otvorenoj kategoriji.\nFotografije su dela autora iz čitavog sveta, i pokrivaju široku lepezu tema, od zapanjujućih snimaka iz vazduha do intimnih portreta i životinja u divljini.\n- 4. januar 2018. godine - Takmičenje u otvorenoj kategoriji – izbor za najbolju pojedinačnu fotografiju u 10 kategorija;\n- 4. januar 2018. godine - Takmičenje za mlade fotografe (12-19 godina) – najbolja pojedinačna fotografija;\n- 4. januar 2018. godine - Takmičenje za Nacionalne nagrade – najbolje pojedinačne fotografije iz više od 60 zemalja prijavljene u otvorenoj kategoriji;\n- 11. januar 2018. godine - Profesionalno takmičenje – u 10 kategorija, na osnovu poslate serije radova.\nStručni žiri koji će izvršiti selekciju radova iz navedenih kategorija čine: Majk Trou (Mike Trow), urednik fotografije britanskog magazina Vogue, u kategoriji profesionalnih radova, i Zelda Čitl (Zelda Cheatle), kustoskinja, u otvorenoj i nacionalnoj kategoriji, kao i u kategoriji mladi fotografi. Više informacija o žiriju za 2018. godinu možete pronaći na linku.\nListu svih kategorija i detaljnija objašnjenja istih možete pronaći na linku.\nProgram reforme poreza na imovinu u 45 opština Srbije - Pet najuspešnijih podeliće fond od milion franaka


Lavrov poziva velike sile na riješavanje sukoba u svijetu - Glas Srpske\nTanjug 24.11.2020 17:30\nMOSKVA - Sve sukobe treba da riješavati na osnovu međunarodnog prava, a velike sile treba da stvore uslove za to, izjavio je danas ruski ministar spoljnih poslova Sergej Lavrov.\n“Mnogo puta smo vidjeli da je, kada međunarodni akteri djeluju na osnovu ovih principa (Povelje UN), uz poštovanje suvereniteta, principa nemješanja u međusobne poslove i mirnog riješavanja sporova, lakše postići održiva riješenja nego u situaciji kada velike sile nastoje da zloupotrebe svoj uticaj u nekom regionu, koji se često nalazi daleko od njihovih granica, kako bi nametale neke uslove sukobljenim stranama”, rekao je Lavrov.\nOn je, kako prenosi TAŠ, na konferenciji za medije u Moskvi istakao da “takvi nametnuti sporazumi obično ne traju dugo”.\n“To je učinio naš predsjednik (Vladimir Putin) kada je posredovao u sporazumu o prekidu vatre u Nagorno-Karabahu 9. novembra, omogućivši stranama da postignu međusobne sporazume i stvarajući uslove za riješavanje produženog sukoba”, rekao je Lavrov.\nSukobi između Azerbejdžana i Jermenije ponovo su izbili su 27. septembra oko Nagorno-Karabaha, oblasti u Azerbejdžanu s većinskim jermenskim stanovništvom.


BIVŠI DIREKTOR MARKETINGA KUMHO EVROPA VRAĆA SE KAO PREDSEDNIK\nČarls Kim je imenovan za predsednika, Kumho Tire Evropa. Kim, koji je bio na funkciji direktora marketinga u evropskoj filijali kompanije od sredine 2011. do kraja 2012. godine, preuzeo je svoju novu funkciju 2. marta.\nPoznat po svojim žestokim istupima ali i kao veoma sposoban, Kim je zaposlen u kompaniji već 24 godine. Nakon pet godina rada u kompani u svojoj rodnoj Koreji, imenovan je za menadžera marketinga i prodaje Kumho Australije. A zatim je postavljen u SAD, gde narednih pet godina obavlja više najviših rukovodećih funkcija za Kumho Severna Amerika.\nPočetkom 2013. seli se u Vijetnam, gde je bio odgovoran za planiranje, finansije, ljudske resurse i prodaju u ultra modernoj fabrici Kumho guma.\nIako relativno kratak, prethodni Kimov boravak u Evropi je ostavio traga. Kampanje za TV i štampu, koje su tada pokrenute, uspešno su se i dalje razvijale, a njegovo insistiranje da kompanija da drušveni doprinos na teritoriji gde se nalazi, dovelo do niza značajnih "projekata sa dobrom namerom" - na primer u Nemačkoj, gde je kompanija bila glavni donator u dobrotvorne svrhe SOS-Kinderdorfer i u Velikoj Britaniji svojom snažnom kampanjom Cash for Causes. Kim sa značajnim evropskim i svestranim globalnim iskustvom, dodatno će pojačati značajan napredak koji je Kumho ostvario u regionu. Pod njegovim organizacionim vođstvom može se očekivati ubrzani razvoj prodajnih i marketinških delovanja na ključnim evropskim tržištima, kao i u važnim poslovnim poduhvatima kao što je prva ugradnja.


Predsednik Evropskog saveta Šarl Mišel objavio je na Tviteru fotografije sa potpisivanja sa Ursulom fon der Lajen, u prisustvu evropskog pregovarača za Bregzit Mišela Barnieja. Medijima je bilo zabranjeno prisustvuju tom malom ali značajnom koraku kojim se prvi put potvrđuje izlazak neke države iz EU.\n-Šarl Mišel i ja upravo smo potpisali Sporazum o izlasku Velike Britanije iz EU i time otvorili put ka njenoj ratifikaciji od strane Evropskog parlamenta, navela je Fon der Lajen šest sati posle potpisivanja.\n-Stvari će se neminovno promeniti, ali naše prijateljstvo ostaje. Počinjemo novo poglavlje kao partneri i saveznici, objavio je Mišel nakon ceremonije potpisivanja.\nOčekuje se da će Parlament EU ratifikovati sporazum o Bregzitu sledeće srede, samo nekoliko dana pre isteka roka.\nViše od polovine Britanaca za REFERENDUM o sporazumu sa EU\nDerek Šuvin, policajac umešan u smrt Afroamerikanca Džordža Flojda i zbog kojeg već tri dana traju ulični nemiri u Mineapolisu, optužen je za ubistvo trećeg stepena i ubistvo uz nehata.


U napadu na porodilište u Kabulu ubijeno 14 osoba, uključujući dve bebe\n► U napadu na porodilište u Kabulu ubijeno 14 osoba, uključujući dve bebe\nFoto : Beta/AP/Rahmat Gul\nTokom današnjeg upada grupe naoružanih ljudi u porodilište u Kabulu i njihovog višesatnog okršaja s policijom, poginulo je 14 osoba, uključujući dva novorođenčeta, njihove majke i nekoliko bolničarki, a ranjeno je 15 ljudi, objavile su vlasti Avganistana.\nDok su se u bolnici vodile borbe, policija je evakuisala bebe i izbezumljene majke, pokazuju slike koje je objavilo Ministarstvo unutrašnjih poslova. Portparol Ministarstva Tarek Arian rekao je da je evakuisano više od 100 žena i beba.\nUbrzo posle početka napada počeo da se vije crni dim iznad porodilišta u većinski šiitskom delu grada koji je česta meta napada eksremista Islamske države.\nNije poznato zašto je meta napada bilo porodilište sa 100 kreveta, a portparol je rekao da je to "čin protiv čovečnosti i ratni zločin".\nZa sada niko nije preuzeo odgovornost za taj napad u Kabulu gde i talibani i Islamska država često napadaju i avganistanske snage, i civile. Talibani su negirali da su umešani.\nDrugde u Avganistanu, jedan bombaš-samoubica je u istočnoj provinciji Nangarhar, koji je centar Islamske države, danas napao sahranu i usmrtio 21 osobu, a 55 ranio, dok je u istočnoj provinciji Kost bomba na pijaci ubila jedno dete, a ranila 10 ljudi.\nUz podrivanje mirovnog procesa, pokrenutog sporazumom SAD i talibana u februaru, bespoštedni svakodnevni napadi ometaju suzbijanju pandemije koronavirusa tokom koje je u Avganistanu zaraženo više od 4.900 ljudi, a 127 je umrlo.\nAdministracija predsednika SAD Donalda Trampa trebalo bi do 15. januara da smanji broj vojnika u Avganistanu gotovo 50 odsto, na 2.500, izjavio je neimenovani američki zvaničnik.\nHapšenje zbog ranjavanja u beogradskom 'fitnes klubu'\nPolicija je uhapsila L.Đ.(19) u Beogradu jer je u jednom "fitnes klubu" u opštini Rakovica "oštrim predmetom naneo ubodne rane nepoznatom mladiću, nakon čega je pobegao".